Bukedde Online - Abawakanya emyaka baleese pulaani empya\nGen.Katumba Wamala ayogedde lwaki yakubye...\nEtteeka liragira nti ssinga wabeerawo embeera yonna eyeetaagisa okukwasisa amateeka, obuvunaanyizibwa obwo bukolebwa ‘Sergeant at Arms.’ Sipiika yabadde ateekwa kulagira oyo n’afulumya ababaka bwe kiba kyabadde kimususseeko.\nAbamu ku babaka abaayitiddwa ku kitebe kya bambega e kibuli. Wano nga baakafulumayo.\nBya HANNINGTON NKALUBO ne KIZITO MUSOKE\nAbawakanya okuggyawo ekkomo ku myaka gya Pulezidenti bakoze pulaani empya ey’okulemesa okukyusa Ssemateeka. Mu pulaani eno mulimu okwekubira enduulu mu Kkooti.\nTtiimu ya balooya okuli Medard Lubega Segona etapuse amateeka ne beekwata ennyingo eyookubiri eya Ssemateeka egamba nti tewali kiragiro oba omuntu yenna kiri waggulu wa Ssemateeka.\nMu nnyingo eno, amateeka agafuga Palamenti gaanywezebwa mu Ssemateeka.\nWano we basinzidde okugamba nti Sipiika, Rebecca Kadaga bwe yayimirizza ababaka 25 ku Lwokusatu yamenye etteeka ekkulu erya Palamenti erigamba nti ababaka okuyimirizibwa Palamenti eba erina okwabuka, ekibonerezo ne bakitandika n’olutuula oluddako.\nSeggona yagambye nti Sipiika bwe yagobye ababaka, Palamenti yazzeemu n’etuula ku lunaku lwe lumu.\nEra kino kye yabadde ayagala okuwabula kyokka n’atawulirizibwa. “Sipiika obutagoberera mateeka, kyalese tewali amanyi ddi babaka abaayimiriziddwa lwe balina okukomawo kubanga baayimiriziddwa kuva ddi?”, bwe yeebuuzizza.\nEkirala bagamba nti mu bwenkanya, Sipiika yandisoose kusindika babaka mu kakiiko akakwasisa empisa ne beewozaako, ekintu ekitaakoleddwa. Ku Lwokusatu, Sipiika yayimirizza ababaka 25 ng’abavunaana okukola effujjo mu Palamenti ku Lwokubiri nga bawakanya ekiteeso ekiggyawo ekkomo ku myaka gya Pulezidenti.\nAbabaka baajeemedde Sipiika okufuluma Palamenti, ekyazzeeko be baserikale okuyingira Palamenti ne balwana n’abawakanya ekiteeso okubafulumya.\nOmubaka Raphael Magyezi yaweereddwa omukisa okwanjula ekiteeso era ne kikkirizibwa. Abawakanya bagattako nti, kyabadde kikyamu kuba Palamenti etambulira ku nkola y’ebibiina ebingi, okugenda mu maaso kuba Sipiika bwe yagobye ababaka 25, ate abalala bonna abooludda oluvuganya nabo baafulumye.\nEkitegeeza nti ekiteeso kyaleeteddwa nga Palamenti erimu ba NRM bokka. Kyokka kino omwogezi wa Gavumenti akiwakanyizza nti Palamenti esobola okuteesa ssinga eba eweza omuwendo ogw’essalira, tesinziira ku muwendo gw’ababaka abavuganya.\nNobert Mao, Pulezidenti wa DP era nga munnamateeka, naye yagambye nti etteeka nnamba 67 akatundu 4 ligamba nti okubonereza omubaka wa Palamenti yenna amenye amateeka tekikolebwa ku lunaku olwo Sipiika lw’amenye amannya ge.\nYagambye nti sipiika yabadde ateekwa okusindika ababaka bano mu kakiiko akakwasisa empisa kyokka teyakikoze.\nYannyonnyodde nti Sipiika yakoze nsobi okukkiriza abaserikale abatalina kifo kyonna mu Palamenti ne batuukira ddala mu kifo ababaka gye bateeseza. Kino tekikkirizibwa mu mateeka.\nKyokka kino, Gen. Kale Kayihura yabadde amaze okukitangaaza nti ‘Sergeant at Arms’ asobola okuyambibwako bwe kiba kyetaagisizza kubanga emirimu tagikola yekka wabula n’ebitongole bya Gavumenti ebirala ebivunaanyizibwa ku butebenkevu.\nLoodimeeya, Erias Lukwago naye ali ku ttiimu ya bannamateeka bano, yagambye nti ensonga esookerwaako okulabibwa n’atamanyi kutaputa mateeka ya bannamagye okuzinda Palamenti.\nYagambye nti abaserikale buli muntu yabalabye mu Palamenti nga bazingako ababaka era ekiteeso kyayisiddwa ng’ababaka ku ludda oluvuganya n’abamu ku ba NRM bakwatiddwa.\nAbabaka baafulumiziddwa ku mpaka ate nga bafulumizibwa abaserikale abatakkirizibwa kubeera mu Palamenti.\nLukwago yategeezezza nti Sipiika Kadaga kye yakoze okukyusakyusa ebiteeso ebyabadde bissiddwa ku lupapula biteesebweko ebimu nga tebiriiko, nakyo kiyimirirawo ng’ensonga nti waabaddewo olukwe olutali mu mateeka. Yagambye nti obuyinza bwe yakozesezza ku babaka ba Palamenti kyabadde kiraga kirala ku kiteeso kino.\nYagambye nti olunaku lwe yabagobye mu Palamenti yabadde ateekwa kubasindika mu kakiiko akakwasisa empisa basooke banoonyerezebweeko. Yagasseeko nti embeera yonna eyabaddewo baagitunuulidde nga teyagoberedde mateeka era omusango gugenda kubanguyira okuwangula.\nYategeezezza nti ekiyinza okugukalubya y’ensonga ya kkooti kubanga Gavumenti eyinza okugiyingirira n’ebasimbira ekkuuli kyokka nakyo tebakitidde.\nYalabudde ababaka abaayisizza ekiteeso kino nti basooke balindeko okujaganya kuba nabo ng’abamanyi amateeka tebatudde.\nN’agamba nti omusango guno gugenda kuba gwa byafaayo kuba bannamateeka abakugu ate nga bangi bagenda kugwetabamu era kkooti zigenda kukubako nga bwe kibadde mu Palamenti okukakasa nti Ssemateeka akuumibwa bulungi.\nFred Mukasa Mbidde yagambye nti byonna ebyakoleddwa mu Palamenti byabadde bimenya mateeka okusinziira ku mitendera egiragibwa okuyitamu okukyusa akawaayiro konna mu Ssemateeka w’eggwanga.\nYategeezezza nti okukyusa Ssemateeka ababaka ku njuyi zonna bateekwa okubeerawo mu Palamenti kyokka abatuula ku ludda oluvuganya gavumenti baakwatiddwa.\nTebasobola kwesigama ku ludda lwa Gavumenti lwokka okukola ennongoosereza mu Ssemateeka. Yagambye nti Ssemateeka tamala gakyusibwa nga tewali wadde entegeka egobererwa ng’ababaka bonna bakkiriziganyizza ku biteesebwa.\nEkiteeso baakitegeeredde awo kubanga tekyabadde ku lukalala lwa birina kuteesebwako.\nAgattako nti Palamenti yabaddemu ekibinja ky’abantu abatamanyiddwa (abaserikale) abaakutte ababaka ekikakasa nti byonna ebyagenze mu maaso ku lunaku olwo biteekwa okuddibwamu. Yagambye nti entegeka z’okuwakanya ebyasaliddwaawo Palamenti naddala ekiteeso kya Raphael Magyezi baagitandise dda. “\nTugenda kuwandiikira Sipiika mu butongole tumulage byonna ebyasobye nga bamwanjulira ekiteeso ky’okukyusa ekkomo ku myaka gya Pulezidenti era tumusabe abisazeemu,” Mbidde bwe yagambye.\nNRM ERAZE BWE YEETEGESE\nDr. Chris Baryomunsi, akola nga omwogezi wa Gavumenti yagambye nti etteeka teririna we lyogerera ku kya babaka ba bibiina eby’enjawulo okubaawo mu Palamenti, ekiteeso kyonna okusobola okwanjulwa.\nEtteeka lyogera ku kya kubeera na muwendo gwa ssalira ogw’ababaka (quorum). Abawakanya balina kuleeta nsonga ekakasa nti omuwendo gw’ababaka gwabadde teguwera. Kyokka yabasiimye olw’okuba nti bakirabye nti ensonga basobola okugigonjoola nga bakozesa mateeka okusinga okulowooza nti balina kukozesa lyanyi okulemesa amateeka okukola.\nYagambye nti omusango guno bajja kuguwangula, kuba ebintu byonna byakoleddwa nga bagoberera amateeka g’eggwanga.\nGaster Mugoya Kyawa (Bukooli North/ NRM) nga munnamateeka owa kkampuni ya Mugoya Kyawa and Company Adovcates yagambye nti okuggyako ng’abawakanya baakoze amateeka agaabwe, naye kye bawakanya tekiriiyo.\nOkwanjula ekiteeso mu mateeka tekyetaagisa bibiina byonna kukiikirirwa, kuba tewaabadde kukuba kalulu. Yagambye nti tewali ngeri Palamenti gye yabadde eyinza kuyimiriza mirimu olw’okuba ababaka abatono bagaanyi abangi okuyisa ekiteeso.\nYategeezezza nti olw’okuba ababaka ba NRM basukka 300 nga balina n’abatalina bibiina, y’ensonga lwaki baabadde basazeewo okukozesa eryanyi kyokka ne babatebuka.


Bukedde Online - Amagye gazingizza owa Gambia\nAmagye gazingizza owa Gambia\nSipiika Rebecca Kadaga yegaanyi ebimwogerwako\nPULEZIDENTI wa Gambia Yahya Jammeh akyesibidde mu maka g’Obwapulezidenti agali mu lubiri lwe olusangibwa mu kibuga Banjul. Yeesibiddeyo n’abajaasi be ab’oku lusegere abakambwe nga bwe balasawo entotto ku kiddako.\nJammeh okwesibira mu Lubiri kiddiridde amagye g’omukago gwa ECOMOG agaduumirwa Gen Sydou Maiga, okwesogga Gambia nga gatandise ebikwekweto.\nEnnyonyi ennwaanyi nazo ziri bulindaala nga bwezirawuna obwengula bwa Gambia. Zirinda kiragiro kyokka zitandike okukuba amagye ga Jammeh okumumalamu emputtu aweeyo obuyinza.\nOmukago gwa ECOWAS gwayongedde okuteeka akazito ku Jammeh nga Adama Barrow yaakamala okulayira nga Pulezidenti wa Gambia omuggya mu Senegal ku Lwokuna akawungeezi..\nAbagwira bonna badduse mu ggwanga ne beesogga ku muliraano mu Senegal, enguudo zonna zaakaze tekuli bantu okuggyako abajaasi ab’eggye erikuuma Pulezidenti Jammeh.\nAkulira ECOWAS Marcel de Souza, yategeezezza nti okuvaawo mu mirembe kyabadde kikyasoboka ne bawa Jammeh nsalesale, nga ku ssaawa 6:00 mu ttuntu ku Lwokutaano (eggulo) akkirize afulume eggwanga mu mirembe oba amagye gamukube.\nKu Lwokuna, omuduumizi w’eggye lya ECOMOG, Gen. Seydou Maiga Mboro yagambye nti pulaani ey’olutalo gye baakoze yakuggyako Jammeh mu ssaawa 24 zokka ng’enteekateeka yaabwe yabadde eraga nti emmundu etandika okutokota ku ssaawa mukaaga ez’ekiro ekyakeesezza (eggulo) ku Lwokutaano kyokka n’ategeeza nti bakyayimirizzaamu naye essaawa omukaaga eziweereddwa bwe ziggwaako ng’emmundu etandika okutokota. mpozzi nga wanaabaawo ekikyuseeko.\nYagambye nti pulaani y’olutalo, ekyali nga bwe baagitegese nga ya kusooka kukuba olubiri lwa Pulezidenti Jammeh ekisaawe ky’ennyonyi ekya Banjul International Airport, emyalo ebiri ogwa, Buniadu ne Karenti Bolon ebalemese Jammeh ow’emyaka 51 okudduka mu ggwanga.\nNg’oggyeeko ennyonyi ennwaanyi, Nigeria yayungudde n’emmeeri ennwaanyi luvookwaya eyitibwa NNS Unity ng’eno egumbye mu guyanja Atlantic n’etunuza emidumu gy’emmundu mu Gambia.\nJammeh eyaakamala mu buyinza emyaka 22, yalabiddwako eggulo ng’afulumyeko olubiri lwe yeebunguluddwa bakomando be nga mu mukono ogumu akutte Kulaani n’emmundu mu mukono omulala.\nYagambye nti agenda kulwanirira ensalo za Gambia nga bwe yeeyama mu kirayiro kye yakuba nga Pulezidenti n’alagira abajasi bonna ne bannansi ba Gambia okukwata emmundu n’ekyokulwanyisa kyonna okulwanirira ensi yaabwe. Kaweefube wa Pulezidenti wa Mauritania, Mohamed Ould Abdel Aziz eyagenzeeyo ekipayoppayo ku Lwokusatu ekiro okumumatiza aweeyo obuyinza mu mirembe yagudde butaka.\nWadde Jammeh yakunze abantu okulwana, omuduumizi w’amagye ga Gambia, Gen. Ousman Badjie yavudde mu mukama we n’ategeeza nti amagye ga Gambia si meetegufu kulwana n’amagye ga ECOMOG.\nGambia erina eggye ly’abajaasi nga 1,000 bonna ng’omuduumizi w’amagye Gen. Ousman y’omu ku ba Genero Jammeh kw’abadde asibidde olukoba era nga yamwegattako mu kugaana obuwanguzi bwa Barrow wabula kati amuvuddemu.\nECOMOG yategeseewo abajaasi 800 abatendeke obulungi nga kuliko abajaasi 200 okuva e Nigeria, abajaasi 400 aba Senegal n’abalala nga bavudde mu mawanga ag’omu bugwanjuba bwa Afrika ab’omukago ogwa ECOWAS Gambia y’emu ku nsi ezisingayo obusirikitu mu nsi yonna, ng’ogatta bu Gambia 22 n’ekitundu okufuna Uganda emu.\nEggye lya ECOMOG lisuubira okweyambisa obutono bwa Gambia okwanguyirwa okuggyako Jammeh. Ng’ekiseera ekyamuweereddwa bwe kinaggwaako nga batandikirawo okumukuba.\nAdama Barrow 51, yawangula akalulu nga December 1, 2016, kokka ne batamulangira Mu kiseera kino Barrow ali mu Senegal gye yaddukidde nga teyasobodde na kuziika ku mwana we Habibou Barrow ow’emyaka omunaana yafudde ku Mmande


Bukedde Online - Ababaka abayise mu ttanuulu\nAbdallah Kiwanuka Mulimamayuuni nga bamulangira ku buwanguzi bw’ekifo ky’omubaka wa Mukono North.\nABABAKA bamu okuyingira palamenti bakumyumya nga lutabaalo, kubanga yabadde nsiitaano nga baabuuse ebiwonvu n'emigga.\nHajjati Aisha Kabanda eyawangudde eky'omubaka omukazi owa Butambala yasuulawo omulimu gwa RCC wa Kampala ne yeesimbawo mu 2016 ku ttikiti y'ekibiina kya NRM naye Lydia Mirembe n'amuwangula.\nEmbeera eyaliwo yamuwaliriza okusuulawo kaadi ya NRM nga ku mulundi guno avuganyirizza ku kaadi ya NUP era n'awangula.\nAbudalla Kiwanuka Mulimamayuuni waatuukidde okuwangula ekifo ky'omubaka wa Mukono North ng'alozezza ku bukambwe obwenjawulo mu ngeri ezitali zimu.\nOno munnamateeka ng'akolera mu kkampuni ya Lukwago and Company Advocates.\nYasooka okuyingira ebyobufuzi ng'ali mu KCCA mu 2017 ng'olukiiko lwa KCCA bwe lwali luggyamu Lukwago obwesige yali omu ku bannamateeka abaali bawolereza Loodi\nMeeya Erias Lukwago abaagenda mu kkooti okuyimiriza okumuggyamu obwesige.\nWabula bwe yali atutte ekiwandiiko abaserikale abakuuma KCCA baamukwata ne baamuyuliza engoye era munda singa yali talinaamu ka pajama yandisigadde bukunya.\nWabula bino bigenda okubaawo yali avuganyizzaako mu kalulu ka Mukono North mu 2016 ne Minisita Ronald Kibuule n'akwata ekifo kyakusatu.\nWabula ku mulundi guno yayongedde okutegeera nti ebyobufuzi si muzannyo nga kino tekyatuuse ku ye yekka wabula n'abawagizi be.\nNga kampeyini zikutte akati waliwo abaserikale abaali batambulira mu ttakisi ezaakazibwako erya "drone" abaalumba abawagizi be abaali mu lukungaana lwe yali akubye e Katoogo ne babakuba emiggo nga guno si gwe gwali omulundi ogusoose.\nKiwanuka era abadde tava ku poliisi ne kkooti ng'anunula abawagizi be ababeera bakwatiddwa abamu nga bawambibwa nga n'okulonda kwagenze okubaawo nga tebamanyi gye bali.\nMinisita Kibuule amulwanyisizza okutuuka ku lunaku olusembayo era nga ne mu kulangirira kigambibwa nti waliwo abaserikale abaalumbye ekifo we bagattira obululu kyokka DPC wa Mukono, Abubakar Musiho n'akola omulimu gwe embeera n'edda mu nteeko.\nMuhammad Ssegiriinya (Mr. Update) eyawangudde eky'omubaka wa Kawempe North, y'omu ku basajja abasanze akaseera akazibu okutuuka ku buwanguzi buno.\nSsegiriinya oyinza okumwogerako ng'omusajja eyeerandiza yekka. Yatandikira ku kukuba masimu ku leediyo era nga yamanyibwa nnyo ng'eddoboozi ly'e Kyebando.\nMu 2016 yeesimbawo okukiikirira Kawempe North mu KCCA era n'awangula. Yatandika enkola y'okuvaayo n'alwanirira buli kye yalowoozanga nti kinyiga\nabantu. Abadde alabikira nnyo mu kwekalakaasa olw'enguudo embi n'amataba agabadde gasalako ekitundu ky'e Kawempe.\nSseggirinya era ajjukirwa lwe yeetikka ttivvi ku mutwe azitwale ku palamenti oluvannyuma lwa gavumenti okussaawo etteeka ly'okusasula omusolo gwa ttivvi.\noluvannyuma lw'okuzizza ku nkola ya Digital.\nSsegiriinya ajjukirwa olunaku lwe yatwalira abaserikale ppoti z'abaana abato ng'agamba baali bagumbye mu maka ga Kizza Besigye kyokka nga tebalina kaabuyonjo gye bagendamu.\nYasindikako ekigaali ng'ataddeko emigaati gye yali aguze ng'agamba nti yali agitwalira balwadde mu ddwaaliro e Mulago abaali bafa enjala kyokka poliisi n'emukwata.\nSsegiriinya lumu yasena amazzi g'emyala ku Kaleerwe agaali ganjaala n'agateeka mu bidomola agatwalire eyali dayirekita wa KCCA, Jennifer Musisi kyokka poliisi y'e Wandegeya n'emukwata. Bino byaliwo mu 2017. Owa poliisi Wakisaada eyamukwata yategeeza nti yamutulugunya era n'amuwawaabira mu kakiiko k'eddembe ly'obuntu.\nLumu yagula eddagala n'alitwala mu ddwaaliro ekkulu e Masaka kyokka bwe yatuukayo abaddukanya eddwaaliro bamuyitira abaamagye okuva mu nkambi y'e Kasijjagirwa abaamutwala entyagi era emmotoka baagimusanza busanza n'engatto\nkuba yafubutuka ekikumi n'adduka.\nWaliwo abaserikale lwe baamukuba n'azirika nga yeekalakaasa e Bwaise ng'ayagala abavunaanyizibwa ku kitundu kino okukola oluguudo lwa Mambule olwali lujjudde ebinnya wano abawagizi be beebamuyoolayoola okumutwala mu kalwaliro ak'okumpi naye agamba nti ekirungi mu kaseera katono oluguudo lwakolebwa era luli mu mbeera nnungi.\nAkasinga okusesa ennyo abantu kaali mu biseera bya togikwatako bwe yalumba ku palamenti nga yeesibye obuwero obumyufu ku mutwe, emikono ne ku magulu\nokwekalakaasa kyokka poliisi n'emutwala ntyagi ng'emisinde gye yadduka gyewuunyisa abantu.\nTeddy Nambooze eyawangudde oky'omukazi mu disitulikiti y'e Mpigi azze yeesimbawo naye nga tayitamu kyokka kino tekyamutengula.\nYasooka kuvuganyaako ku ky'omubaka omukazi owa Butambala disitulikiti n'agwa mu\n2016 n'avuganya ku ky'omubaka wa Mpigi disitulikiti era akalulu ne kamuyisa bubi, naye NUP bwe yajja yayanguwa mangu okwekwata kaadi era ye yamuyambye okumegga Nakawunde Temulanda.\nYusuf Nsibambi owa Mawokota South naye we yayise tewaabadde wangu. Abawagizi be bazze bagobagana ne poliisi wamu n'okubakuba emiggo era bangi bazze bafuna\nWaliwo akatambi akaasaasaana ku mikutu gya yintaneeti nga kalaga abaserikale abaasanga abawagizi ba Nsibambi nga bali ku mmotoka waggulu ne babasuulira\nemisanvu mu kkubo ne babakuba emiggo egyabaleka nga banyiga biwundu.\nAbawagizi be bazze bakwatibwa ne bayimbulwa era abadde tava ku poliisi. Nsibambi abadde musajja mukujjukujju nnyo mu kalulu kano kuba mu disitulikiti y'e Mpigi yekka\nye yasobodde okuyitamu naye nga ekyamuyambye okuyitamu yalangirira mangu nti awagira Kyagulanyi abawagizi be ne bakitegeera.\nWakayima Musoke yeesimbawo mu 2016 wabula yakoma ku munaabo kuba oluvannyuma lw'obuwanguzi bwe omubaka abaddeyo Kibirige Ssebunnya yamutwala mu kkooti olw'amannya ge obutakwatagana na biwandiiko bye eby'obuyigirize.\nOmusango kkooti bwe yagusala teyakkiriza kuddamu kulonda baalangirira\nbulangirizi Ssebunnya era Wakayima n'asalawo okumulinda mu 2021 era bulijjo akola butaweera okulaba ng'akalulu akawangulira waggulu nga bwe yakikoze ku\nky'omubaka wa munisipaali y'e Nansana.\nWiivu eza langi zikutte akati


BAMBI! Omubaka Malende awonye okuttibwa, alumbiddwa abatemuBAMBI! Omubaka Malende awonye okuttibwa, alumbiddwa abatemu\nBAMBI! Omubaka Malende awonye okuttibwa, alumbiddwa abatemu ku lwe Masaka, emmotoka eyonooneddwa\nOmubaka omukyala owa Kampala Shamim Malende akiguddeko bw’alumbiddwa abantu basatu (3), enkya ya leero, abatamanyiddwa.\nMalende nga mukyala munnamateeka abadde agenda mu kkooti enkulu e Masaka, okubaawo mu kuwuliriza okusaba kwa bannakibiina ki NUP Muhammad Ssegirinya, omubaka we Kawempe North ne Allan Ssewanyana owe Makindye West, okusaba okweyimirirwa ku misango egibavunaanibwa.\nWabula Malende agamba nti olw’enkuba ebadde efuddemba nga bayingira ekibuga Masaka, bazzeeko ebbaali okulinda enkuba okukya, ekiwadde omukisa abalumbaganyi okubalumbagana.\nEmmotoka ya Malende\nAbalumbaganyi bazze nga bali mu ngoye eza bulaaka, era emmotoka egiddwamu omukka, okulemesa Malende okweyongerayo era yonna nga bagikubye mu maaso.\nSsewanyana ne Ssegirinya bali ku misango omuli egy’obutemu, okulya mu nsi olukwe, okuwagira ebikolwa eby’ekitujju ssaako n’okugezaako okutta abantu mu kitta bantu ekyali e Masaka wakati w’omwezi Ogwomusanvu n’Ogwomunaana, 2021, ekyaleke abasukka 20 nga battiddwa, bakulungudde ebbanga erisukka mwezi omulamba nga bali ku limanda mu kkomera e Kigo.\nWabula oluvanyuma lw’okuddamu ne bakwattibwa omwezi oguwedde, September, 2021, ku misango gy’obutemu amangu ddala nga bayimbuddwa, baddamu okuddukira mu kkooti enkulu e Masaka, okusaba okuddamu okweyimirirwa.\nSsegirinya ne Ssewanyana mu kkooti mu September\nOlunnaku olwaleero, omulamuzi wa kkooti enkulu Tweyanze Lawrence akedde kuwuliriza okusaba kwabwe nga basinzira ku nkola ya ‘zoom’ mu kkomera e Kigo.


Bukedde Online - Abaakattibwa e Nansana baweze 14\nPoliisi ekoze ekikwekweto e Lwengo\nKkooti esazeewo ku bagagga abakaayanira eb...\nOmukozi w’awaka, Justine Ssanyu yagambye nti abatemu baamusibye ggaamu ku mimwa ne batulugunya mukama we ng’alaba.\nBya J. MAKUMBI, KIGONGO SSEBALAMU, G. SSEMPIJJA, ERIA LUYIMBAZI NE ROGERS KIBIRIGE\nOKUTTIBWA kwa Juliet Kyandali 35, omusuubuzi w’amatooke mu katale e Kasubi kuwezezza omuwendo gwabakazi 14 abattiddwa mu kitundu kino!\nAbasse Kyandali baasoose kumukubira ssimu ku ssaawa 5:00 ez’ekiro ng’ali mu maka ge e Gganda mu ggombolola ya Mumyuka Wakiso okumpi ne Nansana kyokka n’agaana okubasisinkana ng’agamba nti obudde bwabadde buzibye kyokka ne balemerako.\nNga bayitiridde okumukubira essimu yagguddewo oluggi n’afuluma ng’ayogera ku ssimu oluvannyuma lw’eddakiika nga ttaano yakomyewo mu nju.\nEkiro baamuyingiridde ne bamutta, omulambo gwe gwasangiddwa mu kitaba ky’omusaayi mu lukuubo lw’enju ye nga guli bukunya.\nKu mutwe kwabaddeko ebiwundu bibiri, mu mugongo kimu. Baamulesezza abaana basatu.\nObwedda bamuvunaana okubaggyako omulimu n’aguwa abalala ne bamusaba ssente n’ezaabadde ku ssimu ne baziggyako nga tebannamutta.\nEttemu e Ntebe\nOkuttibwa kwa Rosette Nakimuli kulinnyisizza omuwendo gw’abawala abattiddwa e Ntebe okutuuka ku bataano mu bbanga lya myezi esatu. Nakimuli 27, ow’e Katabi ye yaakasembayo okuttibwa mu ngeri ey’entiisa oluvannyuma lw’okusobezebwako ekirindi.\nYatemuddwa nga July 24, 2017 bwe yabadde ava ku mulimu ng’adda e Katabi gy’abadde asula.\nBaamusobezzaako omulambo gwe ne bagufumita ebiti mu bukyala ne bagusuula mu nnimiro okuliraana Jantos e Kitala nga bamwambudde engoye zonna.\nMuganzi we Anatolie Ndyabagira yategeezezza nti yasembye okwogera naye akawungeezi ku ssimu n’amutegeeza nti yabadde agenda ku mulimu kyokka essimu gye yazzeemu okufuna ng’emutegeeza nga bw’attiddwa. Norah Wanyana abadde asomera mu Airforce Secondary ng’abeera Nkumba Central yatemuddwa nga July 21, 2017.\nWanyana yasobezeddwaako abavubuka abooluganda babiri Ibrahim Jjingo ne Muhammad Sebadduka ne bamusonseka ebiti mu mbugo.\nPoliisi yabakutte n’ebaggalira balindiridde kusimbibwa mu kkooti. Aisha Kasowole abadde omutuuze w’e Nkumba yatemuddwa July 13, 2017 ng’ava okukola.\nOkufaananako ne Wanyana, Kasowole baasoose kumusobyako oluvannyuma ne bamusonseka ebigoye mu kamwa n’ebiti mu mbugo.\nFaith Komugisha 31, abadde amanyiddwa nga Jamirah mu kabuga k’e Nkumba gy’abadde asiikira Cipusi, abavubuka baamuteega ng’ava ku mulimu ekiro nga June 7, 2017 ne bamusobyako.\nBwe baamala ne bamufumita ebiti mu mbugo ng’omulambo gwe gwasangibwa mu kkubo abantu we bayita.\nGoreti Nansubuga 19, ow’e Nkumba naye yattibwa mu ngeri y’emu bwe yali ava ku mulimu okuliraana yunivasite y’e Nkumba we yali asiikira ebyokulya. Ono yali lubuto lwa myezi mukaaga era baasooka kumusobyako omulambo ne bagusuula mu nsiko.\nOmuduumizi wa poliisi y’e Ntebe, Godfrey Ninsiima yategeezezza nti baakakwata abantu 150 mu bikwekweto eby’enjawulo. Abatuuze baalaze okutya olw’ettemu eryeyongera ne bategeeza poliisi nti abantu be bakwata bandiba nga si be batuufu.\nKAYIHURA ALAGIDDE KU TTEMU\nOmuduumizi wa poliisi mu ggwanga, Gen. Kale Kayihura awadde abaserikale ebiragiro bitaano bye balina okuteeka mu nkola okumalawo ettemu mu Kampala n’emiriraano.\nGen Kayihura era yawadde abaserikale ebbanga lya wiiki emu okulaba nga bamaze okulwanyisa ettemu lino n’okukwata abalyenyigiramu bavunaanibwe.\nMu kiwandiiko ekyafulumiziddwa poliisi ku Mmande ya wiiki eno, nga kiriko omukono gwa Gen. Kayihura kye yaweerezza omuduumuzi wa poliisi mu Kampala n’emiriraano, Frank Mwesigwa yalagidde okulonda obukiiko obunaalawuna ebyalo ne ba ‘Crime Preventer’ nga bakolagana butereevu n’abakulira poliisi z’ebitundu nga balina okulawuna okuva ku ssaawa 11:00 ez’olweggulo okutuusa essaawa 3:00 ez’oku makya nga bano bajja kusobola okukuhhaanya amawulire agali mu bitundu byabwe.\nYalagidde abaserikale okuddamu okulawuna ebyalo nga bakozesa pikipiki nga beegabanyizzaamu ebibinja bisatu nga buli kimu kirimu abaserikale mukaaga nga bonna balina emmundu.\nKino balina okukikola essaawa 24 nga kijja okuyamba okuletawo okutya mu bazigu ettemu likendeere.\nPoliisi mu bitundu eby’enjawulo erina okukwatagana n’abakulembeze b’ebyalo ba LC , GISO n’abatuuze okukola enkalala z’abo be bateebereza okuba abamenyi b’amateeka mu bitundu eby’enjawulo ng’amannya abatuuze ge banaawaayo poliisi ejja kutandika okunoonyereza ku bantu bano.\nKayihura yalagidde abaserikale okukola ebikwekweto mu bitundu byonna ebituumiddwa’ Dumisha Salaama’, nga bigendereddwaokugogola ebitundu okukwata abamenyi b’amateeka abali mu bitundu.\nYabalagidde okukuba enkiiko abaserikale basobole okusisinkana abantu naddala abakazi n’abawala abazigu be beesomye okukolako ebikolobero nga bannyuka ku mirimu kuba be basinze okutuusibwako ebikolwa eby’obukambwe.\nGen Kayihura era yalagidde omuduumizi wa poliisi mu Kampala n’emiriraano n’abaserikale abali wansi we okumuwa lipoota ku ngeri gye baakolamu emirimu gyabwe.\nMbu wamma Maureen Nantume alina ebya Kiwanda?\nMunveeko si mmwe bakama bange - Minisita Mwesige\nMwegendereze bannabyabufuzi abatandise okubabuzaabuza


Kira obulungi\nKuno kwekugatta ennyukuta nga buli nyukuta erina ky'oyagala ekujjukize okugeza nga KYO, kabala, yanjala, owumule. Oluusi tukozesa bigambo bilamba naye nga bitujjukiza ennyukuta zetwagala okujjukiza. Okugeza: Kabala Yanjala, Owumule ziba zikujjukiza K, Y, O.\nOkusengeka by'oyagala okujjukira mungeri gyebigoberagana\nOkusooka wejjukanye ennyukuta ezisooka oba enkulu mukigambo zosobola okufanya ennamba. Okugeza omusajja nga ye nnamba esooka. Omwana nga ye nnamba ey'okubiri naye oyinza ogenderera amaloboozi kati nga ennyama nokifanya ennamba ey'okuna kuba biwulikika kumpi kyekimu.\nEkiddako tondawo ekifananyi kubintu by'oyagala okujjukira osobole okubijjukirira ku kifanyi ennyo okugeza okusobola okujjukira omugaati kuba akafananyi nga omugaati kusigidwako omuzigo ogwa bulu bandi (blueband).\nOkujjukirira ku bifo: (Osobola okujjukira ebintu ng'abiri)\nLonda ekifo ky'omanyi oba kyojjukira obulungi. Kuba akafanyi nga otambula mu kifo kino nga oyita okugeza nga mulyango, mu diiro, mu kisenge emanju etc... Beera nga eteeka mu buli kintu ky'oyagala ojjukire mu kifo kyakyo. Okugeza singa obadde oyagala kujjukira ebintu bisatu. Ekisumuluzo, Erinya Francis ne langi yekiteteeyi ky' olabye: Kuba akafanyi nti bwobadde oyingira osanze ekisumuluzo ku mulyango bwoyingidde onsanze Francis atudde mu ntebe ate bwotuuse mukisenge osanze ekiteteeyi ekya kilagala kiri mu bulili. Awo omulimu gwokujjukira gujja kuba guwewuse nnyo.\nOkujjukirira ku bigambo ebikulu: (Kino okusinga kya nimi ngwiira)\nNga omaze okufuna ekigambo kyoyagala okujjukira funanyo ekigambo mu lulimi lwo ekiwulikika mu ngeri emu nga ekigambo kyo. Kati kubayo akafananyi ku kigambo kyolumi lwo nga kalimu amakulu agekigambo ky'oyagala okujjukira.\nOkugeza, singa obadde oyagala okujjukira ekigambo 'Enter' ekyoluzungu kifananyirize kukigambo 'Ente' oky'oluganda. Kuba akafananyi nga ente eyagala okuyingira ennyumba. Kati awo buli lwonojukiranga nga ente yenyigiriza mumulyango eyingira ennyumba ojja kujjukiranga 'Enter' kyekitegeeza.\nOkujjukira amanya nga weyamba obufanyi bw'okubye mu bwongo.\nFanaganya endabika y'omuntu nelinya lye. Katugambe erinnya Kato oyinza okulijjukira amangu singa Kato aba mutono kuba kato ne 'katono' bifanagana.\nOsobola okuyiiya olugero nga buli kirina kyekikujjukiza kuby'oyagala okujjukira.\nByajjibwa mu Bob Nelson okuva mu The Complete Problem Solver by J.R. Hayes, 1989.


Gen Otafiire; Tetugenda kukkiriza bajaasi baffe kukola ffujjo, eyakubye Mukebezi amasasi tugenda kumukwata - Watchdog Uganda\nMINISITA we nsonga z’omunda mu Ggwanga Gen. Kahinda Otafiire avuddeyo ku nsonga y’omujaasi wa UPDF agambibwa okukuba amasasi omusilikale wa Poliisi agaamukutuddeko okugulu, nagamba nti saawa yonna bagenda kumukwata avunanibwe nga amateeka bwe galagira.\nOtafiire agambye nti embeera eno gyayogeddeko nga eye ffujjo abajaasi gye bakola ennaku zino teyinza kukkirizibwa kubanga nabo balina amateeka agabafuga nga tebasobola kugenda nga bakuba bantu masasi awatali kukwatibwako.\nAnyonyodde nti tewali kusonyiwa kwonna eri omuntu yenna akozesa emmundu okulumya abalala, nagamba nti nga omujaasi eyayita mu lutalo okununula e Ggwanga bina tajja kubikkiriza.\nOkwogera bino abadde ayanukula ku mbeera eyaliwo ku ntandikwa ya wiiki eno omujaasi wa UPDF bwe yajjayo emmundu naakuba omupoliisi we bidduka Robert Mukebezi amassi mu kugulu nga amulanga kulagira mmotoka y’amaggye nnamba H4DF 1391 eyali ekoze akabenje etwalibwe ku Poliisi ya Kiira Road.\nOtafiire agambye nti tajja kwetonda ku lwa munnamaggye atalina buvunanyizibwa, agenda nga akuba abantu amasasi bwatyo, nayongerako nti ne bwanekweka bajja kumujjayo avunanibwe.\nOkunonyereza kulaga nti omujaasi eyakoze kino akolera mu kitongole kya maggye ekikessi ki CMI ekisangibwa e Mbuya, era nga mu kiseera kino omupoliisi eyakubwa amasasi okugulu okumu abasawo baakusazeeko okutaasa obulamu\nHow illegal electricity connection led to death of 3 family members in Nsangi


Akutte mukazi we mu bwenzi n’amugabira omusiguze ku poliisi 2 hours agoPoliisi ewabuddwa ku musango gw'omuyimbi Eddie Yawe 3 hours agoEkitongole kitubidde n’eddagala lya disitulikiti ez’enjawulo 4 hours agoMunnayuganda ali mu ggye lya Amerika avuddeyo ku 'sikoseero' 4 hours agoOmusajja e Kabowa yeetondedde mukazi we gw'abadde afudde aka... 4 hours agoMuseveni awadde Nyakairima obwa Minisita: Amusikizza Katumba... 3 hours agoMicho atandise: Cranes eri Namboole mu kutendekebwa 6 hours agoEng’uumi enyoose ewa Chameleone 6 hours ago'Obwakyetwala busaanyawo ennyanja Nnalubaale' 3 hours agoKkooti e Japan esalawo leero ku bya Namubiru: Azize okulya m... 3 hours ago\nRASTAFARIA Munnakibuga omuyaayeKampala | Sep 14, 2012\nBya RASTA FARIA\nLEERO yaahi tugenda kukasibira Butambala mwana walabika okubaayo olufuno nga bw’otegeera akalulu bboyi wange.\nWaliwo chali wange sayidi z’eyo bakazende be gye babulaaza mwana kati tugenda kutikka ffembi tugweyo tusooke tutawanyise akawanja nga bwe tutayiminga anaalyawo munne tweyunge ku lubeyu tuyiiye.\nAte nze ontegeera otya meeni? Tugenda kwesala ga jjaze abiri ng’erimu lya yello ate ng’eddala kya gguliini mwana olwo tutayiminge abanaabbaaliika nga owaabwe alidde bboyi olwo naffe tukwatire okwo akati tweyunge buli anaagwa mu bishiiti alugwemu masitayiro gage. Omanyi engeri gye tusaalissaamu ab’omu site akalulu kagenda okuggwa yaahi nga twejenze ne ga kkago mupi ga mwezi mulamba. Omanyi waliwo abaluleeta nga baagala jjama eyeesimbyewo kumutwala nga kaguddeyo bboyi ne balemesa nga bw’okitegeera.\nEkirungi tugenda kutabbira chali omu makanika aliko enziga ya bboosi we omu gy’apanga kati ayiiyiza Sudan mwana twagala tumukube ekipindi agituwe tumutemereyo kye tumutemera lwe tujja okumalako nga twenyoola.\nAwo bboyi tuba tugwa buli wali ekibwatuka ate nga ne kkago yenna gwe tunaatwako nga tuvaawo naye. Wabula mwana ennaku zino saagala kwetimba nnyo ku bbala mu site kubanga bu njolya obwa leeya bbooji ate ng’engeri gye tukola ennyo miisoni mwana wayinza okubaawo chali kuyunga n’olugwamu bboyi. Ennaku zino nkasibira wali mu bagezi e Kansanga ku kikuubo we wali ba kaze bange abasinga ennaku zino.Eyo sayidi za Kisekka mwana nja kulwawo okudiiringirayo kubanga waliwo ddiira omu ow’ekiduuka baamujimba ne ga sipeeya kati mpulira mbu buli chali gw’amanyi kkava eyamutuusangako emmaali agenda amutaaja mwana nga giwunya. Bboyi gira tubbaale tupange enziga tugwe e Butambala ku tayimu yaffe.\nMICHO: ‘Nzize kutuusa Cranes mu nsi ensuubize’ . Olowooza Micho anaatuusa Cranes mu nsi ensuub


Bukedde Online - Alaajana lwa bba eyawambibwa\nAlaajana lwa bba eyawambibwa\nAbeebijambiya bayingiridde omutuuze ne bamutema...\nGav't eggyewo kalantiini abalunzi ne bafuna...\nOMUKAZI asobeddwa abasajja ab’emmundu bwe baalumbye amaka ge ne bawamba bba ne mwannyina ne babakuba mu mmotoka ne bababuzaawo kati ennaku musanvu.\nEsther Kagoya y’ali mu maziga oluvannyuma lw’abasajja bataano abaalumbye amaka gaabwe e Nantabuulirirwa Seeta mu Mukono.\nKagoya agamba nti baabadde n’emmundu musanvu ne bakwata bba Ivan Ntambi ne mwannyina Arthur Mugoya ne babulawo nabo wiiki ewedde.\nNtambi musuubuzi wa kasooli n’omuceere e Mubende nga kasooli amukubamu obuwunga mu Kisenyi- Kampala.\nKagoya yagambye nti abasajja bano abaabadde mu mmotoka ekika kya Noah nnamba UBE 569R baayutte bba ne mwannyina era nga bano baayisiddwa mu ngeri yeemu gye baayisaamu Yusuf Kawooya owa DP nga October 18, 2018 bwe baali bamukwata okumpi ne Klezia ya Christ the King mu Kampala kuba abakwate baagenze bafuuwa musaayi olw’ebiwundu bye baafunye ku mutwe nga babakubye ebigala by’emmundu.\nEBYABADDEWO NGA BAKWATIBWA\nTwabadde tuwumuddemu ku Sande awaka nga tutudde tunyumyamu n’omugenyi mwannyinaze Arthur Mugoya akola eby’amasannyalaze g’omunnyumba.\nZaabadde saawa 7:30 ez’emisana, abasajja abaabadde batambulira mu mmotoka ekika kya Noah enjeru nga bali mu ngoye ezabulijjo ne bajja awaka ne basimba emmotoka yaabwe okuliraana omulyango oguyingira mu kikomera.\nMu kaseera katono baakonkonye ekikomera era tebaalinze na kubaggulira twabeekangidde mu luggya.\nBaabadde abasajja bataano nga balina emmundu musanvu, ennene bbiri ne pisito ttaano kuba buli omu yabadde alina ekyokulwanyisa ate nga waliwo n’abalala abaabadde basigadde mu mmotoka ebweru.\nNabadde wabweru nga baze ne mukoddomi we bali mu nju era ne bambuuza Ivan aliwa? Tebaasibyemu beesozze butereevu enju baatutegeezezza nti balina by bagenda okumuubuuza nebafuluma naye nti balina yebaabadde bamugamba bweyafulumye wabweeru w’ekikomera baamusindiikiriza ku mpaka okumutuusa mu mmotoka era mwalimu ne banaabwe.\nMukoddomi we yavuddeyo nababuuza ekikwasa Ntambi era naakuba n’emmotoka ebifaananyi.\nWano olutalo we lwavudde nga baagala okumuggyako essimu era mu kavuvungano kano abatuuze baakungaanye.\nBaamukubye ekigala ky’emmundu n’agwa ng’afuuwa omusaayi.\nBAMUKWATA GWA KUBIRI\nKagoya yategeezezza Bukedde nti guno gwabadde gwakubiri nga Ntambi akwatibwa mu ngeri yeemu n’abuzibwawo.\nOgwasooka gwaliwo mu November 2018 era nga yatwala wiiki bbiri nga tamanyiddwa kifo w’akuumirwa kyokka oluvannyuma baamuleeta ne bamusuula ku poliisi ya Jinja Road.\nOluvannyuma yatwalibwa mu kkooti e Nakawa n’aggulwako ogw’obufere nti yali afeze omu ku Bazungu abakola oluguudo lwa Northern bypass ayitibwa Paul Vitala, n’ayimbulwa ku kakalu ka kkooti.\nAbadde alina okudda mu kkooti nga March 4, 2019 yadde omuzungu gwe bamuvunnaana okufera talabikangako mu kkooti.\nKagoya yayongeddeko nti atambudde ku buli poliisi okuli eya Nantabuulirirwa, Seeta, Mukono, Jinja Road, CPS, Flying squad ne Naggulu wabula tebalina ky’amaanyi kye


Bukedde Online - Omusajja kwalabira nga gw'ayagala alinayo abalala\nLwaki abalongo bange tebenkana?\nOYINZA okwagala omuwala wamma n’olowooza nti eby’okunoonya obivuddemu osigadde kukola maka n’omuwala gw’oba ofunye naye ng’ate ye gw’oliko akwagala kungulu wabula nga ku mutima alinako balala era nga baalowoozaako.\nAbaagalana nga bali mu mukwano mu kisenge kyabwe.\nKW’OLABIRA NTI OMUWALA GW’OYAGALA ALINA ABASAJJA ABALALA:\n1 Bwe mubeera mwembi aba tayagala kukwata ssimu ze bamukubira. Oluusi agiggyako oba okugiggyamu eddoboozi n’agiteeka mu “silence” ng’olwo omanya omulenzi omulala y’amukubira. Ate bw’aba agikutte, abeera awuuna nga n’ebyayogera tebivaayo bulungi. Mu bufunze aba tayagala omanye gw’ayogera naye.\n2 Afuna ebirabo eby’enjawulo ng’akulimba nti baganda be be babimuwadde. So nga ekituufu kiri nti omulenzi we, omulala y’aba akimutonedde.\n3 Takuwa budde bumala bw’obeera naye ng’okusulako oba okusiibako ewuwo kibeera kizibu. Omuwala alina abasajja abangi tatera kuba na budde era buli kiseera abeera apapa, bw’omugamba akuwe ku budde asuleko ewuwo tabula kye yeekwasa so ng’abeera ne pulogulaamu ze z’abeera yakoze n’abasajja be abalala.\n4 Tatera kujjira mu budde gwe bw’omwagaliramu. Bw’omukubira essimu n’omugamba oba agyeko ewuwo ku lunaku oba obudde bw’obeera omwetaagiramu tatera kukituukiriza oluusi tajja oba okujja ekikeerezi ng’obudde bwe wamugambye bwayise. Kino kiraga nti oluusi abeera ne pulogulaamu ze yabadde amaliriza n’abaagalwa be abalala.\n5 Alowooleza nnyo mu ssente. Omuwala atali ku gwe wekka abeera ayagala ssente era ekigambo kimu bibiri ssente ate nga takubalirira. Ono emirundi mingi aba takwagala wabula ng’akwagalako ssente. Ayinza okwefuula omulwadde nti agenda mu ddwaaliro, oba yafi iriddwa n’ebirala naye nga bwonna, buba bukodyo bwa kufuna ssente.\n6 Abeera n’ebyokwekwasa buli kiseera naddala ssinga omusaba okucakala naye. Munne bw’amugamba bagendeko mu kifo ekisanyukirwamu ng’akyaluka oba okubaako ensonga gy’ateekawo ebalemesa okugenda. Kino akikola olw’ensonga nti abeera tayagala basajja be balala kumusanga ng’apepeya naawe.\n7 Tatera kwagala kwegatta naawe buli kiseera, ateekawo obusongasonga. Ebiseera ebimu omuwala alina abasajja abangi yeebuzaabuza ssinga munne aba amusabye beesanyuseemu mu nsanga za laavu. Abasinga tebabeera na bwagazi kubanga ku mutima gwe abeera tamulowoozaako.\n8 Omuwala alina abasajja abangi tamala nnaku ziwera ssatu nga tannalwala. Ebiseera ebisinga agamba nti mulwadde era nga kino akikola olw’ebigendererwa bye omuli okwagala ssente, okwewala okukusisinkana ssinga obeera omusaba musisinkane, okukwegyakako okumukubirakubira essimu n’ebirala.\n9 Takukkiriza kukwata ku ssimu ye. Ssinga omusaba ku ssimu ye ng’olina ky’oyagala okulaba oba okukubisaako takukkiriza kugikwatako era oluusi akiggiramu ddala oluyombo bw’ogikwatako, oba oluusi bagiteekako “password” nga n’omala omugamba okugigyamu tasobola kubanga abeera alinako ebyama by’atayagala olabe. Abasinga baba basajja be.\n10 Takola pulogulaamu ya nkomeredde. Omuwala alina abasajja abangi pulogulaamu ze tezeesigika kubanga buli ddakiika abeera azikyusa ayinza okukugamba nti ajja ate n’abisazaamu oba n’akugwako bugwi kwekugamba ebintu bye tebitegeerekeka.\n11 Omukazi alina abasajja abangi aba tayinza kwekweka kumala wiiki nga tomutegedde okusinziira ku bikolwa bye. Ky’ova olaba ng’abawala ennaku zino bafuna ebizibu muli okubakwata kubanga amala akabanga ng’alimba omusajja nti amwagala kyokka nga bw’amugamba beegatte nga yeebuzaabuza lw’amugwiikirizza n’amukaka omukwano n’oluusi okumutta.\n12 Tayagala kukulaga baηηanda ze. Omuwala ow’ekikula kino, buli lw’omugamba mugendeko oba ewa maama, taata, ssenga, oba abooluganda abalala afuba okukubuzaabuza era bw’aba akuyambye akulaga mikwano gye egimu kubanga oluusi abeera alina be yalagayo edda nga gwe tayagala kukulagayo.\nFatumah Namazzi omukugu mu kubudaabuda abantu okuva e Kibiri agamba nti abasajja ssinga babeera mu kiseera eky’okunoonya omuwala omutuufu ow’okuwasa balina okubeera abegendereza kubanga abawala abamu bagamba abasajja bayaaye naye ate wewuunye, ennaku zino abawala be basinga obuyaaye.\nAgamba nti abawala tebakyayagala kufumbirwa wabula babeera baagala kufuna bufunyi mu basajja ababeera babakwanye era omuwala ow’ekikula kino takyawa ate tagaana bamukwanye buli amukwana gw’agenda naye, ng’alowooza nti gy’akoma okuba n’abasajja abangi gy’akoma okufuna ssente, ekitali kituufu.\nNamazzi akubirizza abawala okunyweerera ku musajja omu bwabeera alina ensobi gy’akola batuule boogere bwe bigaana bafune omuntu gwe beesiga abatuuze naye omuwala gy’akoma okwagala abasajja abangi gy’akoma n’okufuna endwadde.\nBotswana eyise Cranes


Bukedde Online - Katikkiro alambudde amasiro e Kasubi\nKatikkiro alambudde amasiro e Kasubi\nMao, Amuriat ne Basalirwa tebasobola - Mirundi...\nKATIKKIRO wa Buganda, Charles Peter Mayiga alambudde omulimu ogukolebwa mu masiro e Kasubi n’ategeeza nti gwetaaga ssente nnyingi, obukugu n’obugumikiriza.\nMayiga yabadde ne baminisita ba Kabaka n’Omulangira Chrispin Jjunju ne balambula omulimu gw’okuzzaawo Muzibu Azaalampanga we gutuuse n’ayongera okuwera eri Bassekabaka nti gugenda kuggwa mu mbeera yonna.\n“Teri mulimu muzibu mu Buganda ng’okuzimba amasiro. Omulimu guno gwetaaga obukugu kuba abakola eby’ennono nga Bawabulakayole tebawera wadde 10 mu Buganda. Gwetaaga obugumiikiriza bw’otunuulira obudde bwegututte ate n’ensimbi enkumu kuba ennaku zino buli ssente omuwanika zafunawo, azisindika Kasubi,” Mayiga bwe yagambye.\nManeja wa pulojekiti y’okuzzaawo amasiro, Jonathan Nsubuga yagambye nti omulimu gwetaaga obuwumbi bubiri okumalirizibwa nga ssente bwe zinaabula gujja kutwala ebbanga ddene.\n‘Twasaba Gavumenti etwongere obuwumbi bubiri n’ekitundu okukola omulimu guno kyokka tetunnaba kuzifuna. Ssinga tufuna ssente zino omulimu gusobola okumalirizibwa mu July wa 2018.\nGuno mulundi gwakubiri nga Katikkiro alambula omulimu ogukolebwa bukya bayimiriza abantu okulambula amasiro mu March 2016.\nSsentebe w’olukiiko oluli ku mulimu gw’okuzzaawo amasiro, Hajji Kaddu Kiberu yategeezezza nti waliwo omulimu munene ogukoleddwa okuva ku lunaku lwa May 17, 2017.\nHajji Kiberu yategeezezza nti okuwunda munda gusigaddeko omulimu mutono nga mu kiseera kino abazimbi batandise okuteeka emiti gy’emisambya wabweru w’akasolya era okwongeramu amaanyi mu mulimu guno, bafunye ebinywa by’emmuli 3500 okumaliriza munda mu kasolya.


Abayimbi abato beemulugunyizza ku bayimbi abakulu okubasosola\nABAYIMBI abato balangidde abakulu obutabayamba ne badda mu kubasaba ssente n’omukwano.\nBano beemulugunyizza ku baabasooka mu kisaawe ky’okuyimba n’abategisi b’ebivvulu obutaagala kubayamba nabo basobole okuvaayo.\nAbayimbi bano abeegattira mu kibiina kya 'Uganda Music Risingstars Association' bagamba nti omutindo gwa myuziki mu ggwanga gugudde lwakuba waliwo abayimbi abeekomezza ensike y’okuyimba nga balowooza myuziki alina kukoma ku bbo ate abandibayambyeko nabo basobole okutumbuka baba baagala kubeesasuza mu bya kubaganza.\nBano nga bakulembeddwamu pulezidenti w’ekibiina kyabwe, omuyimbi Noty Nash batuuzizza olukiiko lwa bannamawulire ku National theater enkya ya leero ne battottola ebizibu n’okunyigirizibwa kwe bayitamu ekibawalirizza okutandikawo ekibiina ekyabwe okulwanirira eddembe lyabwe.\n“Ffe tuyiiya ennyimba abanene ze bayimba ne zifuuka hiiti naye gye bigwera nga tebatusasudde, ku bivvulu abato ffe abasookawo okukwatirira ekintu ne tucamula n’okubeesabeesa abantu nga abanene oba nanyini kivvulu bwajja naye tetusiimibwa.\nBwetudda ku bibiina by’abayimbi abato ffe ababikwatiridde naye eno tubeera mu kunyigirizibwa omuyimbi omu nannyini kibiina yekka y’alina okubeera waggulu, Tukola ennyimba n’abayimbi abanene (kollabo) olukwatayo omuyimbi omunene ng’alufuula lulwe gwe omuto taddamu kukwogerako n’abamu bamanyi bamanyi okuddayo mu situddyo ne bajjamu amaloboozi gaffe ate abalala balina n’omuze gw’okubba ennyimba zaffe mu situddyo.\nBwetufuna ebizibu abayimbi abato tetuyambibwa kale kye kiseera naffe okwekolamu omulimu.\nWadde nga waliwo ebibiina eby’enjawulo omwegattira abayimbi, bano bagamba ne bwe babatuukiridde ku nsonga ezitali zimu tebayambiddwa, ababitandikawo n’abayimbi abanene be babifunamu.\nNoty Nash era ategeezezza nga bwe bamaze okwewandiisa mu mateeka ekibiina kyabwe era bagenda mu maaso n’okuwandiisa ba memba mu ggwanga nga mu kiseera kino baweeze 700\nAyongeddeko nti ng’ogyeko okulwanirira eddembe ly’abayimbi abato balina n’enteekateeka okubayamba okulaba nti myuziki wabwe azannyibwa ku mikutu gy’empuliziganya ez’enjawulo, okwongera okubabangula mu myuziki n'ebirala.


Abavubi mu Disitulikiti y’e Buikwe bawanda muliro - Radio Simba, The Best Luganda Station in the World !\nAbavubi mu Disitulikiti y’e Buikwe bawanda muliro\nAbavubi mu Disitulikiti y’e Buikwe bawanda muliro olw’ababaka baabwe mu Palamenti obutabawa mukisa kuwa ndowooza zaabwe eri eggwanga ku nsonga z’okutongoza tekinologiya wa GMO ne bategeeza nti balina bingi bye batakkaanya nabyo ku nteekateeka eno bye beetaaga eggwanga okusooka okufumiitirizaako kyokka ababaka baabwe babasuuliridde.\nAbavubi baategeezezza nti, beeraliikirivu ku tekinologiya ono nti ayinza okuttattana obutonde bw’ebyennyanja mu nnyanja ebibaddewo emyaka n’ebisiibo olwo ennyanja efuuke ekitagasa ne bongerako nti amawulire ge bawulira gagamba nti mu nsi ezaakula yo GMO tebazaagala zittattana obutonde bw’ensi kyokka ate bbo ababaka kino tebakitutte ng’ekikulu.\nOmukubiriza wa Palamenti y’abalimi eno, Hussein Ssebadduka yakubidde ababaka b’ekitundu kino mu Palamenti okuli Judith Babirye ne David Mutebi omulanga okuwaayo ekiseera basisinkane abavubi bawulirize ebirowoozo byabwe kuba ensonga eno nkulu ekosa obulamu bw’abantu n’ebintu ebibeetoolodde.\nAbavubi bali mu kutya nti, tekinologiya wa GMO ono ayinza okutta ebyennyanja n’ebitonde ebirala bingi mu nnyanja eby’omugaso ne bafiirwa emirimu, obutonde bw’ennyanja n’obuwangwa, kuba bangi ku bo balina emizizo egyekuusa ku nnyanja ng’ebika ebimu ebiva mu nnyanja.


Bukedde Online - Maama wa Nambooze omuto aleese bwiino ku bya famire emukaayanira\nMaama wa Nambooze omuto aleese bwiino ku bya famire emukaayanira\nPoliisi y'e Nkozi esiiwuuse empisa n'ekuba bannamawulire ba Vision Group\nYeefudde owatulafiki n'anyaga abeebidduka ...\nMAAMA omuto ow'omubaka ow'ekibuga Mukono, Betty Nambooze atangaazizza ku famire ya Nsubuga ekaayanira Nambooze n’ategeeza nti naye akimanyiiko.\nNambooze ku ddyo\nProscovia Namuyiga, muto wa Justine Nakato Mawemuko (azaala Nambooze) nga mutuuze wa Seeta - Mukono mu Bugoba Zooni agamba nti ensonga za famire ya Nsubuga okukaayanira Nambooze azze aziwulira kyokka n’abulwa w’azitandikira!\nYagambye nti teyakoma ku kuziwulira wabula baazimutuuzaamu ng’era eyazimutuzaamu ye bbaabwe (Nsubuga).\n“ Lumu tuba tugenda okuziika, Nsubuga n’ang'amba nti; nkubuulire mukyala, mukulu wo oyo (Justine Nakato Mawemuko) yagaba omwana wange mu b’Ekkobe ate ng’akimanyi nti wange kuba twamutuuma n’erinnya erya Betty Namutebi.\nYayongerako nti; Omwana wange gwe yagaba ye Betty Namutebi abalala gwe bamanyi nga Nambooze nti era alina obukakafu bwonna oyo omwana wuwe be kku!” Namuyiga bw’ajjukira.\nYategeezezza nti ng’amaze okuwulira ebyo yasiriikirira kyokka Nsubuga n’amugamba nti; Ne bwe ndiba nfudde luliba olwo omwana wange oyo n’akomawo mu kika kye eky’Emmamba nga yeereeta oba ab’ekika kyange okumununula.\nNsubuga okwogera bino nga Nakato Mawemuko amaze okufa nga talina w’atandikira kuba ne Nakato okugenda okufa nga talina ky’amubuuliddeko.\nNamuyiga ayongerako nti Justine Nakato yali mukulu we era ye yamulera okuva lwe yazaalibwa mu 1962 kyokka waayitaawo ebbanga ttono ne Nambooze n’azaalibwa mu 1969 nga babeera e Seeta Mukono.\nAgamba nti Nambooze mu kika ky’Ekkobe agenzeeyo ng’akuze kuba ebiseera ebisinga abimaze ne nnyina era mu biseera bye yabeerera omuto nga Nambooze ne nnyina batera okugenda ewa Nsubuga.\n“ Nnalabanga Nambooze ne muganda wange nga bagenda ewa Nsubuga nga bayita awo ewange kuba nnali nfumbiddwa nga Nsubuga akyabeera eri wansi mu Bugoba Zooni, era ng’alwayo oluusi nga basiibayo ndowooza Nsubuga ky’ava yagamba nti omwana wuwe.” Namuyiga bw’alowooza.\nNsubuga nga tannafa yali awera nkolokooto nti Nambooze alina okudda ewaabwe kubanga yamusasulirako ne Bishops Senior, noolwekyo tajja kukkiriza bya kumwegaana.\nMargaret Nanfuka, Nnamwandu wa Nsubuga nga mutuuze ku kyalo Ddikwe –Nakifuma mu disitulikiti y’e Mukono yawadde Bukedde olukalala lw’amannya g’abaana ba Nsubuga be yawandiika ku lupapula nga Nambooze waakusatu kyokka ng’amuyise Betty Maama wa Nambooze omuto akakasizza ebya famire ya Nsubuga Namutebi.\nWabula wadde biri ng’egamba nti bino byonna bigendereddwa kumwonoonera linnya tebiriimu mazima gonna.\nYo Famire y’omugenzi Ssaalongo Ignatius Lumala ow’oku kyalo Nantabuulirirwa eyali azaala omugenzi Justine Nakato Mawemuko maama wa Nambooze bagamba nti oyo yenna akaayana wa ddembe okugenda ku musaayi.\nJennifer Nabisubi nnyina wa Nambooze omuto yawadde aba famire ya Nsubuga amagezi basitule obukakafu bwe balina nti Nambooze mwana waabwe bamunnyonnyole nti naye bbo kye bamanyi, Nambooze wa Kkobe si wa Mmamba Justine Nakato Mawemuko yali mukyala mukozi era munnabyabufuzi ateerya ntama era muto we Fatumah Nankya agamba nti, ye yasiiga ne Nambooze ebyobufuzi.\nAbasomesa beekalakaasizza lwa misaala Abasomesa nga beekalakaasiza ku kitebe kya disitulikiti e Mayuge.\nMaama Lususu akiggadde


Bukedde Online - Sophie Nantongo bba amugobye\nâ€œNantongo mukazi mwenzi nnyo ate nga akikola kumpi buli lunaku mu bantu abanene. Nagenda okulaba nga sijja kumalako nga nâ€™obulamu bwange buli mu katyabaga ne mmuta nga bukyali,â€ Kagoma bwe yagasseeko\nYannyonnyodde nti Sophie bwe yatuukiriddwa yategeezezza nti aliko mu kyalo ku mirim\nYannyonnyodde nti Sophie bwe yatuukiriddwa yategeezezza nti aliko mu kyalo ku mirimu gye egyâ€™okuyimba nâ€™agamba nti kimwetaagisa kusooka kukomawo Kampala annyonnyole ebisingawo.\nWabula gye buvuddeko Sophie yategeezezza Bukedde nti tayagala nnyo kwogera ku bya maka ge kubanga bakkaanya ne bba obutaddamu kuzza bya bufumbo bwabwe mu lwatuÂ ne bwe baba nâ€™obutakkaanya.\nAbamanyi Sophie bagamba nti wadde yafuna obutakkaanya ne bba ensonga baazikwata kintu kikulu kubanga okuggyako buli omu okwesonyiwa munne, amaka Kagoma ge yali amuwadde akyagegazaanyizaamu.\nOkusooka Kagoma yagambye nti abamu ku basajja Sophia bâ€™apepeya nabo bazibuzibu olwâ€™emirimu gyabwe. Haji Kagoma yategeezezza nti kati abeera Jinja gyâ€™akolera. Haji Kagoma alina amaka e Jinja era olumu Sophie yalumbayo muggya we Alayisa Kagoma ne bambalagana bukanzu.\nBino byaliwo mu February 2009, Sophie Nantongo nâ€™alumba Alayisa e Jinja ne balwanirayo nga Nantongo ekimutabula ye bba Hajji Kagoma okumala ennaku bbiri ewa Alayisa.\nAlayisa yalumiriza Sophie nti buli lwe yamanyanga nga bba ali Jinja, ngâ€™amuweereza obubaka obumuvuma ku ssimu.\nAlayisaÂ okwagala okulumya Sophie, yamuweereza obubaka obumusoomooza ngâ€™amugamba nga Haji bwâ€™ali naye oba yetta yette. Yamubuulira ne langi ya pajama gye yali ayambadde ngâ€™ava e Kampala.\nKino kyaluma nnyo Sophie, era Haji bwe yadda e Kampala nâ€™amubuuza akana nâ€™akataano. Haji Kagoma yakwata Sophie ne bagenda bombi e Jinja nga bali mu mmotoka eyâ€™ekika kya Nadia nnamba UAE 337K. Bwe baatuuka ku YMCA Alayisa gyâ€™akolera, Hajji nâ€™atumya Alayisa.\nSophie teyamulindaÂ kutuuka ku mmotoka nâ€™atandika omuweereza ebivumo ekyaggya Alayisa mu mbeera nâ€™agenda asikambula Sophie mu mmotoka ne bameggana nâ€™amuyuliza nâ€™engoye.\nHaji yazza Sophie mu mmotoka ne bavuga nga badda e Kampala. Nantongo ayimba yekka kyokka nga yava mu Eagles Productions. Ennaku zino alina oluyimba lwa â€˜Laavu ssupaâ€™ ngâ€™atenda omukwano gwâ€™alina nâ€™omusajja gwâ€™awaana, wabula nga twamwatula.\nYayatiikirira nnyo omwaka oguwedde bwe yafulumya olutambi lwe olwa â€˜Tega akamasuâ€™ olulagirira abakazi engeri yâ€™okuddaabirizaamu abasajja baleme kubalekawo.\nOmuntu omulala afudde corona mu Uganda\nSsenga nfunye okutya omusajja ayinza okunfunyisa obuluto\nSophie Gombya y'akulembedde banne okutaasa abali mu kaduukulu


Bukedde Online - Kola ebyokulya mu nnyama ense oyongere ku nfunayo\nAllan Bukenya ng’alaga ennyama ense.\nOSOBOLA okukola ebyokulya eby'enjawulo mu nnyama ense eri ku mutindo n'ogaziya bizinensi y'okuliisa abantu.\nEnnyama eno tebeeramu magumba, gasunsulwamu nga baakagisala oluvannyuma n'eteekebwa mu kyuma ekigisa, ebibadde ebifi ebinene ne bifuuka ennyama ensekule. Bw'ogifumba eggya mangu nga bw'ogirya egonda era ewooma.\nBY'OSOBOLA OKUKOLA MU NNYAMA ENSE\nOsobola okukolamu ssumbuusa, kebaabu, bbaga, caapu, sosegi, n'eby'okulya ebirala. Ebyokulya bino, ekisembayo bbeeyi eya wansi ye ssumbuusa nayo ng'osobola okutunda 1,000/- ebirala ebikolebwa mu nnyama eno nga kebaabu ne caapu bya 3,500/- ne 5,000/- okusinziira ku kifo w'oguze, kyokka nga muteekebwamu ennyama ntono ddala.\nMu kkiro emu osobola okukola kebaabu 15 n'okusukkawo okusinziira ku nnyama gy'oteekamu kubanga otabulamu ebirungo ebirala ng'amagi, ehhano n'ebirala. Bwoba osobola okutunda kebaabu nga 100 olunaku ku 3,500/- kitegeeza okola 350,000/-.\nOlw'okuba ebyokulya ebikoleddwa mu nnyama eno bibeera ku buseere ate gwe bwe weegulira paketi y'ennyama eno naawe osobola okukekkereza n'okubyekolera n'obirya.\nAte bw'oba osazeewo kugikozesa mu bizinensi osobola okukola ebyokulya bingi kyokka ng'obitunda ku bbeeyi ya waggulu. Era ennyama eno olw'okuba egonda nnungi okugabirira abaana n'abakadde .\nEBBEEYI Y'ENNYAMA ENSE\nEnnyama eno bagisala nga ya mutindo gwa waggulu ng'erimu emitendera egy'enjawulo. Mulimu eyitibwa Special minced meat nga bagikola mu nnyama y'ente etaliimu masavu. Eno y'esinga okuyaayaanirwa ku katale kubanga bw'ogifumba tereeta masavu. Kkiro ya 12,000/- .\nEkika ekirala ekikolebwa kiyittibwa Ordinary minced meat ng'eno ebeeramu amasavu amatonotono, kkiro ya 10,000/- ku bbeeyi y'omusuubuzi ng'ogiguze ku lufula. Wabula bw'ogisanga etundibwa mu maduuka amanene kkiro ya 15,000/- ne 18,000/-.\nEnnyama eno olw'okuba ebeera wamu tosobola kugikalirira nga weetaaga okugikuuma obulungi ereme okwonooneka. Engeri ekyasinga okubeera ennungi okukuuma ennyama ense kwe kugitereka mu firiigi n'esigala ng'ennyogoga ekiseera kyonna.\nBisakiddwa SARAH ZAWEDDE okuva ku Allan Bukenya mu Lufula ya Industrial area.\nEmmotoka 10 ezisinga okudduka\nKapyata, esinga, okuwenyuka mu nsi


Tewali yakuluusanya baddusi - Minisita\nMinisita w’Ebyemizannyo, Charles Bakkabulindi agambye nti tewali bukakafu nti omutendesi w’emisinde, Peter Wemale yakuluusanya abaddusi ng’abasaba omukwano.\nYabyogedde ku Lwamukaaga ng’asisinkanye abakulembeze b’e Kapchorwa. Wemale yayimirizibwa ku butendesi bwa ttiimu y’eggwanga okutuusa ng’okunoonyereza ku bigambibwa nti yakuluusanya abazannyi abawala, kuwedde.\nEnsisinkano eno, eyabaddemu abakungu ba poliisi, abakulira disitulikiti, ab’ebyekikugu ne bannaddiini, yabadde ku wooteeri ya Noah’s Ark.\nAkulira disitulikiti, Sam Cheptoris, yalumirizza poliisi nti ebikkirira Wemale olw’okuba ofiisa waayo.\nAbakungu ba poliisi baagambye nti eby’okukuluusanya abawala tebiriiwo wabula Cheptoris n’omuddusi Moses Kipsiro be babissaawo. Baagambye nti bombi baakola sitatimenti ku poliisi ne baagana okuzissaako omukono nga bamanyi nti bye boogera si bituufu.\n“Okubuuliliza okusooka kulaga nti tewali mwana gwe baakuluusanya. Tukyanoonyereza naye kirabika obutakkaanya obusinga buva ku kulonda okwaggwa mu kibiina ky’emisinde,” Bakkabulindi we yannyonnyodde.\nTwasindika abakugu baffe okubuuliriza era tujja kuwaayo lipoota yaffe mu bwangu nga byonna bye mpulidde tubitaddemu,” Bakkabulindi bwe yagambye.\nMinisita era yabadde alaga abatuuze essomero lya Teryet Primary School, erisoose okuzimbibwa mu kifo eky’ebyekikugu ekyabuddwaamu Kiprotich (Kiprotich National High Altitude Centre) ku kasozi e Teryet mu Kapchorwa. Essomero lino ery’ebizimbe musanvu, lyaweebwayo Gavumenti nga kati lirina abaana 430 n’abasomesa 12.\n“Ndowooza kati mulabyeko. Eno pulojekiti Pulezidenti Museveni y’agiwomyemu omukono ate egenda kuleeta abaddusi bonna era ya Uganda yonna. Ffe ng’aba NRM kye twavudde tusalawo y’aba avuganya ku Bwapulezidenti kuba y’asobola era ky’akola mukirabyeko,” Bakkabulindi bwe yabagambye ne baddamu kirindi nti “tujja kumuwagira.” ebitunde 120 ku kikumi kuba tulabyeko ku kyakola.\nEkifo kye kikugu kigenda kubamu ekisawe webaddukira, webasambira omupiira newabazanyira rugby. Wajja kubawo ne webawugira, ekisulo, gym ne hotel eyo mulembe eyo byobulambuzi.


Bukedde Online - Omwana eyagenda okuwummula mu kyalo abuze: Abazadde emitima gibeewanise\nOmwana eyabuziddwawo e Nkokonjeru asattizz...\nBazadde b’omwana eyava e Nkokonjeru mu disitulikiti y’e Buikwe okugenda ku kyalo Namagoma-Kakungube mu tawuni kanso y’e Kyengera mu disitulikiti y’e Wakiso okuwummula emitima gibeewanise oluvannyuma lw’okufuna amawulire ng’omwana ono bwe yabula nga ky’aggye atuukeyo.\nMukuye (ku kkono) ng;ali ne baana banne. (Ekif. Henry Nsubuga)\nMourice Mukuye (7) eyali asoma P.1 ku ssomero lya Nsonga RC e Nkokonjeru nga mutabani wa Rose Mbabazi ye yabula nga December 30,\n2018 nga n'okutuuka kati tannamanyikako mayitire.\nMbabazi ategeezezza Bukedde nti Mukuye okubula yali agenze wa mugandawe Christine Mukamanzi e Namagoma okuwummula kyokka bwe baamutuma okubaako by'agula ku dduuka enkeera w'olunaku lwe yagenda teyaddayo waka.\nBano bagamba nti baagenda ku poliisi y'e Namagoma ne baggulawo ffayiro nnamba SD10/30/12/2018 naye nga teri kye baali batuseeko kyekuusa ku mawulire g'okubula kwa mutabani waabwe.\nBano bakoowodde omuzira kisa ayinza okuba nga yalaba ku mwana ono oba olw'awo nga yamulonda abayambe abategeeze wa gy'ali ku nnamba y'essimu 0757342490.\nMbabazi agamba nti wadde nga babadde batambudde okubuna poliisi, amalwaliro n'okulanga ku bizindaalo naddala mu byalo by'e Namagoma omwana gye yabulira, n'okutuuka kati tebannabaako buyambi bwe bafuna ku mawulire agakwata ku kubula lw'omwana.\nOno ategeezezza nti kati asula atunula nga n'ebirowoozo biyitiridde okumwesombako


Bukedde Online - Ateekateeka okuzimba mu nkuba by’olina okutunuulira obutafiirwa\nAteekateeka okuzimba mu nkuba by’olina okutunuulira obutafiirwa\nKyokka abakugu mu by’okuzimba bagamba nti kino kye kiseera ekituufu okuzimbiramu ennyumba ey’obuwangaazi kubanga amazzi g’enkuba gayamba okugunya ebisenge.\nEBINTU AZIMBA MU NKUBA BY’ALINA OKUGOBERERA\nJjuuko agamba nti bw’okozesa bbulooka ezitaggya obeera weeziika wekka kubanga lino libeera ttaka nga buli enkuba lw’etonnya kiviirako ebisenge okuzitoowererwa ekizimbe ne kikkamu n’oluusi okugwa.\nYing. Fred Jjuuko Wavammuno agamba nti okuzimba mu kiseera ky’enkuba tekirina buzibu ssinga obeera omanyi eky’okukola.\nMu ngeri y’emu kyandibadde kirungi omusingi ne gujjuzibwamu ettaka munda n’ebweru ne likoonebwa bulungi okwewala amazzi okuyingira ebisenge.\nWeekwate abakugu mu by’obuzimbi bakuwabule ku ngeri gy’ogenda okutambuzaamu omulimu gw’okuzimba naddala omusingi n’okuyiwa enkokoto. Ate ku nnyumba za kalina buli kimu olina kukiyisa mu mitendera emituufu.\nBw’oba osazeewo okukomerera ennyumba mu kiseera ky’enkuba, fuba okulaba ng’amabaati gonna weegali okwewala bbuliti okwonooneka amazzi oba okuvunda.\nOlina okusooka okuteekawo ekifo w’osobola okukuumira ebintu nga seminti, emisumaali n’ebirala obutayonooneka nkuba.\nKirungi okutandika okuzimba ng’olina ebintu ebisinga okugeza: omusenyu, bbulooka, amayinja n’ebirala kubanga mu kiseera kino amakubo gatera okuseerera ekireetera bbeeyi y’ebintu bino okulinnya ennyo.\nFuba okulaba ng’ekifo w’ozimba oba w’ogenda okuzimba si kkubo ly’amazzi ga mukoka naddala ng’ennyumba ekyali ku musingi.\nOlina okwerinda obubenje obuyinza okuva ku nkuba n’okukeereyesa omulimu gw’okuzimba kubanga buli enkuba lw’etonnya ng’okuzimba kuyimirira.\nBw’oba oyiwa matiiriyo ng’omusenyu ne bbulooka, weewale okubiyiwa mu kkubo ly’amazzi obutakuluguka. Bbulooka bwe ziba tezajja bulungi toyonoona ssente kubanga zigenda kukusala.\nOteekeddwa okwerinda obubenje obuyinza okujja n’enkuba ne bukosa abakozi n’ekizimbe. Okugeza ssinga enkuba ebeeramu omuzira, kibuyaga n’okubwatuka kw’eggulu walina okubeerawo ekifo we basobola okweggama.\nlBw’oba osima omusingi gw’ennyumba mu kiseera ky’enkuba, kyandibadde kirungi ne gusimwa omulundi gumu okuzimba ne kutandikirawo okwewala amazzi okulegema mu musingi.\nAgamba nti olina okwekenneenya omutindo gwa matiiriyo gw’ogenda okukozesa n’obukugu bw’omuzimbi oba abazimbi b’okozesa.\nJjuuko agamba nti bbulooka bwe ziba zaggya bulungi nga n’ettaka lye wakozesa lyali ddungi, bbulooka ne bw’emalawo emyaka esigala ekyali nnamu.\nYadde abakugu bagamba nti ennyumba ezimbiddwa mu nkuba ebeera hhumu nnyo, Jonnah Kajubi ow’e Kyengera agyevuma olw’okutomezebwa n’agula poloti mu kifo awakung’anira amazzi.\nBw’oba ozimba mu nkuba kikwetaagisa okukozesa seminti omuka\nNga bw’omanyi akalimi ka babbulooka, omusajja yammatiza era olwagendayo okulambula ne nsiima. Enkeera nakeera mu bbanka kuggyayo ssente ne musasula.\nNasasula ku makya enkuba n’etonnya akawungeezi hhenda okutwalayo omuzimbi okumulambuza ekifo ampabule nasanga nnyanja katono ngwewo ekigwo.\nFfuuti ewezaako ffuuti 30 ku 40 nga nagigula 3,800,000/- kyokka n’okutuusa kati nkyalemeddwa okutandika okuzimba olw’amazzi.\nBw’oba tolina wantu w’otereka ebintu ku sayiti, kyandibadde kirungi n’ofunayo muliraanwa gw’okolagana naye ayinza okukuyambako okutereka ebintu bino. Kyokka Jjuuko agamba nti oyinza okunoonya Yinginiya n’apatana ekitundu ky’ennyumba okugeza okuzimba okuva wansi okutuuka ku bbiimu.\nAbakozi olina okubawa ebintu ebikozesebwa nga gamubuutusi, giraavuzi, erementi n’ebirala okwewala obubenje.\nKyangu abakozi okukumpanya ebikozesebwa naddala nga nnannyini nnyumba tali ku sayiti olw’enkuba etonnyatonnya. Mu kiseera kino kiba kizibu okumanya ensawo za seminti z’olina okukozesa buli lunaku.\nKontulakita bw’abeera ng’abakozi abasasula buli lunaku akosebwa kubanga buli enkuba lw’etonnya omulimu guyimirira obudde bw’okuzimba ne bweyongera. Kino kitegeeza nti omulimu gutambula kasoobo bw’ogeraageranya n’omuntu azimba mu musana.\nSsinga okozesa abazimbi abatalina bukugu n’obumanyirivu emikisa mingi egy’okukola ensobi naddala ng’ekizimbe kiri ku musingi oba ku bbiimu.\nEmikisa mingi ebizimbisibwa okwonooneka olw’amazzi. Seminti asobola okwonooneka ssinga enkuba etonnya nga tolina w’otereka bintu okumpi.\nOlina okwekwata abakugu mu by’okuzimba bakuwabule ku ngeri gy’ogenda okutambuza omulimu guno mu kiseera ky’enkuba.\nKino kiba kitegeeza nti y’amanya engeri gyasasulamu abakozi be. Bwe baba bakoze oba tebakoze yinginiya yaakafiiramu. Kyokka kino kitegeeza nti olina okuba ne ssente ezaawamu.


Bukedde Online - Akulira poliisi y'ebidduka e Kalungu afiiridde mu kabenje ddekabusa ku lw'e Masaka\nAkulira poliisi y'ebidduka e Kalungu afiiridde mu kabenje ddekabusa ku lw'e Masaka\nOwa Butuluuki akutte ba Genero 34 n'abalamuzi 270\nTeeka nnammere mu lwaliiro, abantu bakkute\nAKABENJE akalala ddekabusa kagudde ku luguudo lw’e Masaka ne kattiramu Deo Kweyamba abadde akulira Poliisi y’ebidduka mu disitulikiti y’e Kalungu bw’abadde agezaako okutaggulula mmotoka ezaasoose okutomeragana nga zizibye ekkubo.\nKano kaavudde ku lufu oba kalenge eyagudde nga bukya n’akwata akazigizigi kyokka baddereeva ne bavugisa ekimama nga tebasaze ku misinde wadde nga kyababeeredde kizibu okulengera obulungi mu maaso gye baabadde balaga.\nAkabenje kano kaagudde mu kikko ekyawula obutunnumba okuli obubuga ak’e Mukoko n’ako ku Masaaba e Bukulula nga waakava e Lukaya ng’odda e Masaka nga gye kakkidde ng’emmotoka mukaaga zonna zeegoyeegoye.\nMmotoka kw’abaddeko Double Cabin UAD 712Z, bbaasi eya kkampuni ya Jaguar UAT 728F, bbaasi endala ey’e Rwanda eya kkampuni ya Volcano RAD 793 B zino nga zaabadde ziva ku lw’e Masaka zoolekera Kampala.\nAte endala yabadde lukululana nnamba UAV 384G, Fuso nnamba UAV 866V ng’eno yabadde etisse sooda ne Fuso nnamba UAT 262T eyabaddeko seminti.\nZino zaabadde ziva Kampala nga zoolekedde Masaka. Akabenje kano kaasombodde abapoliisi okuva e Masaka n’e Kalungu okwabadde abaduumira mu Greater Masaka Maxwel Ogwal n’adduumira Poliisi y’e Kalungu Latif Zaake abannyogoze olwa munnaabwe afudde.\nKyatutte essaawa 4 okugattulula emmotoka mu kifo kino. Abantu babiri be baafudde abalala ne bagendera ku bisago.\nEngeri omuliro gye gwayokezza abantu ku Gaz e Kanyanya\nPoliisi eraze feesi z'olina okwegendereza\nAbaserikale ba poliisi mu Masaka beeraliikiridde abamenyi b'amateeka ababatiisatiisa


Bukedde Online - Balumbye poliisi bagiggyeko gwe baakutte ne boda enzibe\nBalumbye poliisi bagiggyeko gwe baakutte ne boda enzibe\nKibuuleEddwaaliro ly'e Kitanda liri ku 'kitanda'\nAbatuuze wamu n'abavuzi ba bodaboda ku kyalo Manyangwa ekisangibwa mu muluka gw'e Kabubbu mu Town Council y'e Kasangati bavudde mu mbeera ne balumba poliisi y'e Manyangwa nga baagala kugiggyako agambibwa okuba omubbi wa bodaboda, bamwekolereko.\nOmuvubuka ono Ashiraf Elya eyeeyita ‘Geyeena' agambibwa okubeera omubbi wa bodaboda ye yasimattuse abatuuze. Kiddiridde okukwatibwa lubona ne pikipiki nnamba UDT 270D nga talina bigyogerako kyokka nga baludde nga baginoonya. Kigambibwa nti pikipiki eno nnyiniyo yali yagiwa omuvubuka Abel Busuulwa kyokka n'emubulako era ne batandikirawo omuyiggo.\nAba bodaboda ku siteegi ya Manyangwa be baalabye Elya ng'alina omusaabaze gw'aweese ne bamuyimiriza ne bamukwata ne bamutwala ku poliisi y'e Manyangwa. Aba boda abalala olwakitegedde ne beeyiwa ku poliisi eno nga baagala emubawe bamwekolereko nga bwe baleekaanira waggulu nti baakoowa ababbi ba boda, kyokka poliisi n'ebalemesa.\nJames Kateregga Ssentebe w'ekyalo Manyangwa B wano we yasabidde abavubuka okwewala okukozesa ebiragalalagala ng'enjaga nti bye bibatuma okukola ebintu ebifaanana bwe bityo era yasabye abavubuka okukola ennyo n'agamba nti bagenda kukola ekikwekweto okunoonya buli muvubuka abantu gwe beemulugunyaako bamuggalire.\nEmigaso egiri mu nsujju\n'Wootameroni eyamba okwoza obutwa mu mubiri n'okusala amasavu'


Bukedde Online - Abali ku gw'obutujju baloopye Gavumenti\nEbya SK Mbuga ne mukyala we Jalia Mbuga bibuzaabuza\nEbya Kafeero okuziikuulwa byongedde okulanda\nEngeri Corona gy'akosezzaamu abalwadde ba siriimu abaliko obulemu...\nAbali ku gw'obutujju baloopye Gavumenti\nBlack yazaala abaana babiri mu basajja Abazungu abalala\nSsente ze tutereka mu bbanka lwaki zibbibwa?\nAdded 15th November 2011\nABANTU 12 abagambibwa okutega bbomu omwafiira abantu abasukka mu 70 bagenze mu kkooti etaputa ssemateeka nga bawakanya eky’okuvunaanibwa, okutulugunyizibwa wamu n’okukakibwa okukkiriza ebintu bye batakolangako.\nBya Prossy Nanziri\nBalumiriza ebitongole by’ebyokwerinda okuva mu Uganda, Kenya, Tanzania, Amerika ne Bungereza okubatulugunya okuviira ddala lwe baakwatibwa, era nti babatiisatiisa nga bwe bajja okuboongerayo mu kkomera lya Gwantanamo Bay, singa tebakola kibalagirwa.\nOmu ku bawawaabirwa bano, Suleiman Nyamandondo alumiriza ng’emu ku sitatimenti ze yakakibwa okukola ng’akkiriza emisango n’okulumiriza banne, bwe yagikola mu maaso ga Joan Kagezi, omuwaabi wa gavumenti, awomye omutwe mu kuleeta obujulizi obubalumiriza.\nAbawawaabirwa okuli Hussein Hassan Agad, Idris Magondu, Yahya Suleiman Mbuthia ne Habib Suleiman Njoroge, Bannakenya abaakwatibwa nga September 17, 2010, bawakanya engeri gye baleetebwaamu mu Uganda nga bagamba nti abebyokwerinda tebaayita mu mateeka.\nSuleiman Nyamandondo (Omutanzania)) eyakwatibwa okuva mu Arusha nga October 4,2010, ne Muhammed Ali Muhammed (Munnakenya) eyakwatibwa okuva e Tanzania, bbo bagamba nti wadde okuleetebwa kwabwe mu Uganda kwali mu mateeka oluvannyuma lwa kkooti ento e Dar-es-Salaama okuwa ekiragiro, tebaweebwa mukisa kujulira ku nsonga eno nga tebannatikkibwa kuleetebwa mu ggwanga.\nAbawawaabirwa bonna era balumiriza ab’ebyokwerinda okubakugira okulaba omuntu yenna omuli ab’enganda ne bannamateeka, kuno nga kw’otadde oluusi okubamma emmere n’amazzi.\nBwe batyo basaba kkooti etaputa ssemateeka okulagira bayimbulwe amangu ddala, era ekugire DPP obutabaggulako musango gwonna ogwekuusa ku kutega bbomu.\nZino ze zimu ku nsonga omu ku bannamateeka baabwe Peter Walubiri kw’asinzidde okusaba omusango guno guyimirizibwe, wabula abawaabi ba gavumenti, Lino Anguzu ne Kagezi ne basabayo akadde okusobola okwebuuza ku mukama waabwe (DPP).\nOmulamuzi Owiny-Dollo omusango yagwongezzaayo okutuusa leero ku Lwokusatu.\nOgw''abaatega bbomu e Lugogo guwulirwa leero\nOmulamuzi Kavuma y'omu ku bali mu gwa Ssematimba ne Ssekigozi\nSsematimba alemeddeko ku bya kkooti okumuggya mu palamenti: 'Ng'enda kujulira'\nNamujju asigaddeyo mu Palamenti naye ab'e Lwengo abafugira mu kamooli!\nEbya SK Mbuga ne mukyala we...\nJALIA Vivian Mbuga yasoose kuvaayo ng’ayita ku mukutu gwe ogwa Face book n’avumirira ebikolwa by’obutabanguko mu...\nObutungulu busobola okukugg...\nGWE abadde alowooza nti obwavu bwakwesibako era nga n’olumu weeyita mwavu, okukaaba kwo kukomye anti obutungulu...\nEbya Kafeero okuziikuulwa b...\nABAANA ba Paul Kafeero bana bapangisizza looya omupya okubawolereza mu musango ogwabawawaabiddwa bannaabwe 10....\nEngeri Corona gy'akosezzaam...\nEngeri abatawulira, abatayogera n’abaliko obulemu obulala ate nga balina obulwadde bw’olukonvuba gye bakoseddwaamu...


Bukedde Online - Omuwala wa 'Mobile Money' eyabadde awambiddwa azuuse\nOmuwala wa 'Mobile Money' eyabadde awambiddwa azuuse\nNnamwandu alemesezza abaana okumugoba mu b...\nAdded 19th February 2020\nKU Lwokutaano lwa wiiki ewedde abantu abatannaba kutegeerekeka baawamba omuwala wa ‘Mobile Money’ e Kawanda ku kyalo Kirinnyabigo emisana bwe yali ava ewa nnyina Imelda Nakigozi okulya ekyemisana.\nJamilah Nankya 20, poliisi okuva olwo yatandika okumunoonya era baamuzudde mu bitundu by'e Namulonge ku luguudo lw'e Ziroobwe ng'abaamuwamba baamukuba kalifoomu ne babulawo ne ssente zonna ze yali alina.\nNANKYA ALOJJA BWE YAWAMBIBWA\nKu ssaawa 7:00 ez'emisana ku Lwokutaano, abasajja babiri abaali ku boodabooda bajja we nali nkolera ne bansaba mbasindikire ‘airtime' wa 2,000/-. Bwe namala okuzibasindikira bansaba mbalagirire ku kkanisa y'abalokole eri okumpi ne poliisi ye' Kawanda.\nBwe namala okubalagirira omu kwe kuhhamba nti babuulizi ba njiri era nti bandaba nga nnina ebizibu ng'ebisinga biva ku ssente okubula. Abasajja bano nali sibamanyi era omu yantegeeza nti, ssente ze nnina baazisuzizza ku malaalo ekintu ekyantiisa ennyo.\nEngeri gye nnali hhenda okulya ekyemisana ewa maama nabasaba bantwaleko ewa maama nfune emmere. Bantegeeza nti, balina okunsabira nange kwe kusooka okugenda ewa maama nteekeyo ssente n'essimu era twagenda ffenna ku kkanisa ne bansabira oluvannyuma ne nkomawo ewa maama.\nNasanga emmere tennaba kuggya ne nzirayo ku mulimu. Nali naakatambulako katono abasajja bennyini be naleka ku kkanisa ne bajja ku ppikippiki ne bahhamba nti bantwaleko. Olwali okutuula ku ppikippiki, ne bahhamba nti, engeri gye twabadde wabweru balina ekkanisa e Maganjo twandibadde tugenda ne bansabira.\nBambuuza ssente ze nalina nga ziri emitwalo 60 ku ssimu ya MTN ne Airtel. Bantegeeza nti, balina okusabira ssente zino nga zibali mu ngalo era twaziggyirako Maganjo.\nBaafuna mmotoka ne banvuga nga batandise okunkambuwalira n'empi. Nga wayise akaseera nadda engulu nga gye ndi simanyiiyo nga n'ebintu byange byonna bitwaliddwa. Natambula nga nzenna nkooye ne nsibira ku dduuka abo be bahhamba nti, ndi Maganjo. Omukyala w'edduuka yampa ssente 5,000/- okudda awaka.\nNagenda ewa mukwano gwange e Namulonge ne munnyonnyola ebintuuseeko ne nkozesa essimu ye ne nkubira omukulu w'essomero lya Namulonge SSS n'akubira taata Moses Kulubya eyankima wabula nga nali nfunye omusujja n'entiisa n'antwala ewa ssenga e Lungujja mu Kampala."\nMUKAMA WE TAMATIDDE\nMukama we Tobias Musinguzi abiwakanyizza ng'agamba nti yandiba nga yeewamba era ayagala ssente ze n'essimu ebyatwaliddwa. Atwala poliisi y'e Kawanda, Raymond Odongo yategeezezza nti, bakyanoonyereza ekituufu.\nEdu awagira Vieira okutendeka Arsenal\nTaata wa Zaake ayagala kifo mu NRM\nBimaama biyiisizza abavubuka endusu ku bbiici e Busaabala\nAbapoliisi abaatulugunyizza omukozi wa Mukwano baanaawozesebwa mu lujjudde\nABAJULIZI: Lwaki Mwanga asaanye afuulibwe muzira\nAbali mu Kisaakaate basoyezza omwogezi wa poliisi ebibuuzo


Ekya Gabunga okwabiza Omunyalwanda olumbe waliwo abe Mmamba bekitabudde « BugandaWatch\nEkya Gabunga okwabiza Omunyalwanda olumbe waliwo abe Mmamba bekitabudde\nBaganda Clans, Buganda, Culture, Diaspora, Events, Headlines, News, Society, Uganda\nabataka, baganda, birekeraawo, birekeraho, buganda, gabunga, impostor, katikkiro, lumbe, mathias, munyarwanda, news, nsubuga, rwandese, Uganda, zzikwa\nKu lwa 17 December 2017 editor@BugandaWatch.com yafuna ebaluwa ya email ng’evumirira eky’omukulu wekika ky’Emmamba, Gabunga Ziikwa, okwenyigira mu kwaabya olumbe lw’omusajja Omunyalwanda. Omusajja ebaluwa gweyogerako ye mugenzi Mathias Birekyeraho Nsubuga eyali owa DP ate nga n’okwabya olumbe kwaliwo ku Friday nga 15 December 2017.\nEbaluwa yabadde nsongovu nnyo ate nga mpaanvu ddala era abakungaanya ba BugandaWatch bawalirizibbwa okugifunza n’okujjamu olulimi olukambwe ennyo.\nAbawandiisi b’ebaluwa eno bategezezza nti amannya, be ba Ibra Mubiru, Joyce Nakanyike, ne Mulinde Naggenda. Bagambye nti bonna Baganda, ba Mmamba era balina omusaayi gwa Gabunga Mubiru eyasooka, mu misuwa gyaabwe. Baalaze okwetamwa bwebawandiise nti, “Tukooye basuubuzi bannafe abe Kenya ne Rwanda okutulangiranga nti Abaganda tuli basiru olw’okwewaana nti twaniriza buli muntu. Ate betwewana okwaniriza bo bwebatwaala ebintu byaffe byonna, netudda mu kwegayirira n’okukolima.”\nNakanyike, Mubiru ne Naggenda bannyonnyodde nti omugenzi Birekyeraho bali bamumanyi bulungi era nga baakolagana naye mu business ng’ali mu kitongole ky’ennyonyi mu myaka gy’ekinaana. Mu kusooka yabagambanga nti Munyalwanda naye yakulula mu Baganda abe Mmamba ate n’asomera mu seminary. Era nti bo bamanyi munna diini eyamuyamba okw’enyiga mu kika kye Mmamba era n’obukumpanya bwebakozesa. Bayongeddeko nti olw’embeera eriwo obuli mu bukulembeeze bw’ekika, benkengedde nti abaana ba Birekyeraho bwewatabaawo abalwanyisa na lyaanyi, bayinza okutandikira kitaawe weyakoma nebatuuka n’okusatulula ekika.\nOkusinziira ku baluwa ya bazzukulu ba Gabunga abasatu, Gabunga Kasozi bweyava ku nsi, ebizibu by’ekika nebitandiika okwetuuma ku misinde. Essiga lya Nankere ly’ekutulako nelyetongola ng’ekika. Kati waliwo amasiga amalala agali mu mitendeera egy’enjawulo okwekutulako getongole. Ate nga kirabika obuzibu businga kuva mu ngeri ba nnamawanga ne ba half Muganda, abalowooza nti ensonga z’ebika bya Buganda ziringa za busubuzi gyebazze bawamba obuyinza mu kika.\nOmusango abawandiisi basinga ggusa ku Jjajja waabwe Gabunga yennyini. Kubanga bawandiise nti, “Wadde tumanyi nti Jjajja waffe yakulira mu ba kojja be Abanyalwanda ku mawanga, ekyo tekimuwa beetu kuyingiza bannamwanga mu kika kyaffe. Mu buwangwa bwaffe kimukakatako okulwanirira ekitiibwa ky’ekika kyakulembera, bazzukulu be n’eggwanga lye. So si kubisabuluula nga ateeka buli mugagga eyeyita Nsubuga oba Kiberu oba Nalwooga ku mwanjo mu Mmamba.”\nBannyonyola nti, kati banamawanga, nnadala Abanyalwanda batandise okweddiza obuyinza mu kika. Nti ekyo kitandiise okufuula Abaganda abagezaako okwenyingira mu nsonga z’ekika okulabika nga abatalina magezi era abatamanyi kya kukola okutuusa nga munnamawanga amaze okujja. Balabudde nti, “Owe Mmamba yenna ayagala ekika kye amanye nti olutalo olujja lwa kuwemukira bantu ng’omusika wa Birekeraho, okubalangira mu lujjudde, n’okubawerekereza bave ku high table zaffe. Kubanga bwetudda mu kusirika mbu tuleme kuswaala, abatuvuma obusiru tebajja kuba bakyamu.”\nNakanyike, Mubiru ne Naggenda bawunzise nga bemulugunya nti, “Ekya Gabunga okugenda ku mikolo gy’okwabya olumbe lw’omusajja Omunyalwanda, eyafa nga aguze obuguzi ekifo mu ssiga, kikyaamu nnyo. Kiraga nti Gabunga waffe talaba mugaso gwa njawulo na kitiibwa ebiri mu muntu kubeera Muganda eyeddira e Mmamba. Ate era kiwa ekifananyi nti ensonga za Nankere n’amasiga amalala okwagala okwekutula ku Mmamba ob’olyaawo ziyinza okubaamu eggumba.”\nMukyala Nakanyike ne bannyina basembezaayo kusuubiza nti betegefu, “Okulondoola n’okuwemukira bannamawanga abalowooza nti okukulira mu maka Amaganda nebetuuma Kiberu oba Nsubuga oba Nalwooga oba Kizito kimala okufuuka Omuganda eyeddira e Mmamba n’ositula ne Gabunga okusula mu lumbe lwo. Kubanga Ennono y’ekika kyaffe tewa Bataka buyinza kusubula kitiibwa kya buzzukulu.”\nMwebale nyo Bazukulu ba Gambunga Abatuufu. Ekizibu kino tekiri mu MMamba mwokka, naye, kiri mu bika byabuganda byonna nganobwakabaka obutwalidemu. Ekizibu kino, kiva kunsoonga eziwerako ngangenda kumenyako ezimu:\n(1) Abazungu bawamba Africa yonna, era nebyobuwangwa byonna nebabisaanyawo. Okujako amawanga amatono enyo agabalema nga okwo kwekuli ne Buganda. Naye Omuzunga tava kunsonga, era kyova olaba ngabukya agenda, jeyava, abaantu tebafunga mirembe. Ekikoligo kyeyatondawo nakituuma Uganda, kikyaliwo, ne kigavumenti kikyaliwo era ngakikola munkola yemu, namateka gegamu no lulimii byeyalekawo. Kale, ngayeyambisa abatume mukigavumenti, yasooka Obote ngayita mu Mmundu, naye, nalemwa. kati kuluno yayita mu Museveni, era nga kuluno bayise mubyonna ngakwekuli nokuyingira si Bika byokka, naye nemu bwa Kabaka bwaffe, ngabakoseza olukujjukujju.\n(2) Abamadiguli abajudde e Mmengo naye, ngatebayina kyebamanyi ku Buwangwa n’ ennono zaffe. Kyova olaba, n’ Olubiri lwabalema okuzimba. Abantu abamanyi Ebintu ebyo, tebabatwala ngekikulu. Kuba Abakungu bano, batendekerwa mu Biigo nemizigiti, era nebakula nga Obuwangwa n’ Olulimii lwaffe, tebabitwala ngekikulu. kino kyeyongede nyo kumulembe guno, okyokulabirako, uganda yeyasinga okwogera olungereza mu Africa yonna 2017. Abana Abaganda abamu mu Buganda tebamanyi Luganda. Kino kyabulabe!\n(3)Tetukyakuza Baziira. Abantu bonna, batitiizi. Kyova olaba nga ne Museni asobodde okubakozesa, kuba, batunulira ye eyafula nti muziira abasunireko kubyabbye. bbo bagende banywe omwenge, berage, bakole nobwenzi. Naye ngabarabidde nti, eno Nsii yabwee!! Gezako okigambe Omungereza, nti omuwa Enguzii. Kale, sikulandagga, naye, fenna tukimanye nti obuzibu bwonna buva mu State House, abakola ebyo, bakimanyi nti, tosobola kubakwatako kuba, bayina Emmundu. Naye ekiruma, era ekyobujoozi, nti ffe tuzibagulira. LT Baziira ndi muna Majee, ffe twalwana olutalo olwaleta Abanyarwanda mubuyinza, naye nembadukako ngabakoze olukwe lwokunzita. MUKAMA BAKUUME\nMubiru, Nakanyike, Mulinde\nSsebo Nsubuga S.\nEbigambo byo biwagira ebaluwa yaffe mu Bugandawach eyalabula ku muvuyo oguli mu MMAMBA. Mu kifo kyokwesiba ku Gabunga ne Mugula, lwaki totubulira lugya, lunyiriri ne omutuba Birekeraawo mwava? Ye oba omugenzi okakasa yali Muganda lwaki toyogela ku kitaawe ne ba jajja be oba obutaka? Abaganda tetutuuma Birekyeraho erya banyalwanda.\nYe ani yakugamba nti atambuza olumbe agenda wa Gabunga?\nEkisembayo, bwemuba mulowooza nti omuntu okubeera mu Gimusa Emmamba oba okufumbiza muwala we ewomulangira oba okuteeka sente mu pulojekiti kimufuula Muganda, Katonda abasasiire. Ssebo oba nyabo Nsubuga S, ffe Abaganda tukiyita kugezaako kugula kifo mu kika.\nSaabsajja Kabaka awangale.\nBazzukulu ba Gabunga,\nIbra Mubiru, Joyce Nakanyike, Mulinde Naggenda\nMUKULU KADDEEYO webale Amawulire go n’Okulumirwa Ekika ky’Emmamba. Omugenzi Hon. Mathias Nsubuga Birekeraawo yali yeddira Mmamba era nga ava mu Ssiga lya Mugula Entebe. Yali Musajja Muganda. Ekyo Ekika kyekyimanyi era aboogera bino nabiri ebyo byaabwe. Omutaka Gabunga kyaali kimukakatako okugenda e Manja Okwubya Olumbe lwa Muzzukulu we oyo kubanga yali mujjumbize nnyo mu Kika mu nsonga zonna. Yaliko Ssentebe wa Gimusa Emmamba nga yaanonyeza Pulojjekiti z’Ekika Ensimbi n’Okuzitunda mu Bantu, ate era nga Muntu Mukulu nnyo mu Buganda anti yali Mukoddomi wa Mbuga. Omugenzi yali munnaffe nnyo, ebbanga lyenamumanyira simuwulirangako nga abuusabuusa Omutaka Gabunga wadde Omuntu yenna okuva mu Famire ye. Ne Gabunga simuwulirangako nga amutankana. Y’ensonga lwaki ab’Enju ye Nga bagoberera Emitendera gyonna mu Kika (bataambuza) baleeta Olumbe eri Gabunga alukkirize okwabizibwa mubutongole ate nebamusaba abeereyo mu buntu. Samwasamwa asibya. N’olwekyo abo aboogera ebitakwatagana ku Mugenzi bawabule bwotyo, kubanga bamalawo Eddembe ly’Omufu erimuweebwa mu Mateeka ga UGANDA ekiyinza okubaleetera akabaate akayinza n’okubatuusa mu Mbuga z’Amateeka nebavunaanwa. Sinze Mwogezi w’Ekika Omutongole naye ekyo kyemanyi. Buli Muntu wa Ddembe okusalawo nga bwaba ayagadde eri Obulamu bwe Kasita aba nga talina Teeka lyamenye oba okulumya Omuntu omulala yenna. WEBALE NNYO Ssebo. AKUUME.


Bukedde Online - Poliisi esomesezza ku butabanguko mu maka\nBbebi bagenda ku mutemako omukono lwa kkansa...\nPOLIISI ye tundutundu ly’ebuvanjuba bwa Kampala ekola ku nsonga z’amaka n’abaana ng’ekulembeddwamu SP Catt Nandi agitwala mu kitundu kino, evumiridde abazadde abalwanagana n’abaana ne beerangira ebisongovu ekireetedde obutabanguko mu maka okweyongera.\nNandi bino abyogeredde Seeta mu Mukono poliisi ekola ku nsonga z’amaka bwebadde erambula abatuuze baayo , ng'ekulembedde n’omulamwa ogw'okutegekamu obulungi abaana mu bissera by'oluwummula.\nAgambye nti obutabanguko mu maka bweyongedde, ng’abaana badduka awaka, bazaala nga tebanneetuuka, abazadde battingana naye ng’obuzibu buviira ddala waka abantu abo gye bawangaalira ekireetedde obutabanguko mu maka era nga betaagira ddala okusomesebwa.\nBano beetoolodde seeta yonna nga bagenda babunyisa omulamwa gwabwe , ne balongoosa obutale bw’eseeta bwombi n'ebitundu ebiriranyewo nga bwebagenda basomesa abantu ku buyonjo n’okwewala obutabanguko mu maka.\nGuston Twinamasiko atwala poliisi ya Seeta agambye nti kino kikoleddwa okwongera enkolagana mu poliisi n’omuntu w’abulijjo nti ne bwebabeera bafunye obuzibu mu maka baleme kutya poliisi wabula baleete nga ensonga zaabwe bayambibwe.\nAgambye nti bagenda kutalaga ebitundu eby’enjawulo nga bagenda basomesa abantu ku ngeri y’okwewalamu obutabanguko mu maka.\nSamson Mwebe ssentebe w’akatale ka Aniyali amanyi e seta era nga keekamu kukayonjeddwa asiimye nnyo poliisi olw’omulamwa gwereese era n’abasaba obutakoma awo wabula bajje nga babalambuleko mu ngeri eyo enkolagana egende mu maaso


1 Tessalonicenses 3 NVI-PT - 1 Basessaloniika 3 LCB\n1 Basessaloniika 3:1-13\n13:1 a nny 5 b Bik 17:15Oluvannyuma nga tetukyayinza kugumiikiriza ne tusalawo okusigala ffekka mu Asene. 2Ne tutuma Timoseewo, muganda waffe era muweereza munnaffe mu mulimu gwa Katonda, mu Njiri ya Kristo, abagumye era abanyweze mu kukkiriza kwammwe, 33:3 Bik 9:16; 14:22waleme okubaawo n’omu aterebuka olw’okuyigganyizibwa kwe mwalimu. Mmwe mwennyini mumanyi nti ekyo kye twayitirwa. 43:4 1Bs 2:14Kubanga ne bwe twali tukyali nammwe twabategeeza nti tuli baakuyigganyizibwa era bwe kyali bwe kityo era mukimanyi. 53:5 a nny 1 b Mat 4:3 c Bag 2:2; Baf 2:16Ssaayinza kwongera kugumiikiriza kyennava ntuma Timoseewo ajje alabe obanga okukkiriza kwammwe kukyali kunywevu, si kulwa nga mukemebwa omukemi, ne tuba nga twateganira bwereere.\n63:6 a Bik 18:5 b 1Bs 1:3Naye kaakano Timoseewo bw’akomyewo ng’ava gye muli atuleetedde amawulire amalungi ag’okukkiriza kwammwe n’okwagala kwammwe, era nga mutujjukira bulungi bulijjo, nga mwesunga okutulabako nga naffe bwe twesunga okubalabako. 7Noolwekyo abaagalwa, newaakubadde nga tuli mu buzibu ne mu kubonaabona, okukkiriza kwammwe kutuzaamu amaanyi. 83:8 1Ko 16:13Kubanga bwe muba abanywevu mu Mukama waffe, naffe tuba balamu. 93:9 1Bs 1:2Kale Katonda tumwebaze tutya olw’essanyu eritujjudde ku lwammwe olw’essanyu lye tulina ku lwammwe mu maaso ga Katonda waffe? 103:10 a 2Ti 1:3 b 1Bs 2:17Katonda tumwegayirira nnyo nnyini emisana n’ekiro, atukkirize okubalabako tujjuulirize ebyo ebikyabulako mu kukkiriza kwammwe.\n11Katonda Kitaffe yennyini ne Mukama waffe Yesu aluŋŋamye ekkubo lyaffe okujja gye muli. 123:12 1Bs 4:9, 10Mukama waffe aboongereko okwagala kwammwe, mwagalanenga mwekka na mwekka era mwagalenga nnyo abantu bonna, nga naffe bwe tubaagala, 133:13 a 1Ko 1:8 b 1Bs 2:19alyoke anyweze emitima gyammwe nga temuliiko kya kunenyezebwa mu butukuvu mu maaso ga Katonda Kitaffe, Mukama waffe Yesu Kristo bw’alikomawo n’abatukuvu be bonna.\nLCB : 1 Basessaloniika 3


Bukedde Online - Baleese tulakita ezirima n'awafunda\nABALIMI B'OMUCEERE N'ABAGUSUNSULA BAKAABA\nGavumenti egenda kukwatagana ne kkampuni ezituusa tulakita zino wano okulaba nga bayamba abalimi basobole okwongera ku bungi n’omutindo gwe bintu bye bakola.\nMinisita Ssempijja ng’atongoza tulakita ekika kya Tafe.\nMINISITA w’ebyobulimi ,obulunzi n’obuvubi, Vincent Bamulangaki Ssempijja asabye abalimi okwegatta mu bibiina by’obwegassi n’okwewandiisa mu bitundu byabwe, Gavumenti esobola okubayamba n’okubagabira ebikozebwa basobole okwongera ku bungi bw’emmere gye balima.\nBino yabyogeredde ku Serena Hotel bwe yabadde asisinkanye abakugu mu byobulimi n’abatunda ebikozesebwa mu byobulimi ab’amawanga ag’enjawulo okukubaganya ebirowoozo ku ngeri gye bayinza okutumbulamu ebyobulimi n’okwongera ku bungi bw’emmere abantu basobole okutundako n’okusigazaawo ey’okulya.\nKu mukolo gwe gumu, minisita yatongozza tulakita y’ekika kya Tafe ng’eno esobola okukozesebwa n’abalimi abalimira mu bifo ebifunda nga zino zikoleddwa mu bika eby’enjawulo era nga zikola emirimu egy’enjawulo omuli okusiga, okukabala n’ebirala.\nSsepijja yagambye nti Gavumenti egenda kukwatagana ne kkampuni ezituusa tulakita zino wano okulaba nga bayamba abalimi basobole okwongera ku bungi n’omutindo gwe bintu bye bakola.\nGavumenti etaddewo enkola ey’okulaba nti buli mulimi yeewandiisa mu kibiina w’eneesinziira okubayamba n’okuzzaawo ebibiina by’obwegassi ng’essira egenda kuliteeka mu kubangula abalimi ku magezi ag’ekikugu.\nChris Kaijuka, Ssentebe wa Uganda Grain Council yagambye nti amawanga ga Afrika gakyatawaanyizibwa enjala olw’ebbula ly’ebyagi.\nMed Mwiri, omwogezi wa Engineeringa Solutions (u)Ltd abatuusa kuno tulakita za Tafe yagambye nti tulakita zaabwe mpangaazi ate ziri ku bbeeyi nsaamusaamu era nga zaakuyamba nnyo abalimi abalimira awafunda okwongera omutindo ku bye balima.


ABALWADDE KU MALWALIRO GA GAVUMENTI BAKYASOBEDDWA, NGÁBASAWO BATANDISE OKWEDIIMA. – CBS FM\nin Amawulire, Business, Features, Health\nMu bifaananyi abalwadde nga basimbye ennyiriri mu ddwaliro lya kisenyi mu Kampala\nEmirimu jisangaladde mu malwaliro ga gavumenti enkya ya leero, abasawo mu kibiina ekibata ekya Uganda medical association (UMA), bwebatandise akeedimo kaabwe ak’okuteeka wansi ebikola.\nAkediimo kábasawo kaatandise ku ssaawa mukaaga mu kiro ekikeesezza leero, oluvanyuma gavumenti okulemererwa okuteekesa mu nkola obweyamo bwayo obwokubasasula omusaala ogwaakanyizibwako.\nAbasawo baategezezza nti bamaze ebbanga nga boogereganya ne gavumenti ku nsonga ezenjawulo wabula tebayambiddwa.\nBano era beemulugunya nekumuwendo gwebikozesebwa ebitono ebisibwa mu malwaliro ga gavumenti byebagamba nti bibalemesa okutuusa obuweereza obusaanidde ku balwadde nókuteeka obulamu bwabwe mu matigga.\nCbs mu malwaliro gekeddemu okuli erya Mengo Kisenyi eriddukanyizibwa ekitongole kya Kampala Capital City Authority, nga lyamutendera gwa Health Center IV nerye Kawaala, abalwadde basangiddwa bakonkomadde nga tebalina abakolako.\nNewankubade ministry y’eby’obulamu okuyita mu mwogezi waayo, Emmanuel Ainebyona, baabadde basabye abasawo obutediima, naye okusaba kuno tekwavuddemu kalungi.\nAbalwadde naddala abava ewaka, abamanyiddwa nga Out patient, abaagala okugemebwa Covid 19, abalwadde b’omusujja gw’ensiri, abakyala abazaala nabalala bebasinze okukosebwa. Yo ward ewajjanjabirwa n’okubudabuda abalina mukenenya naakafuba zzo zibadde tezinakosebwa cbs weeviridde mu malwaliro gano.\nWabula abasawo nga bakulembeddwamu Dr Odongo Samuel Oledo president w’ekibiina ekigatta abasawo ekya Uganda Medical association bagamba nti abakulu mu ministry bazze babayita okubaako ensonga zebakkaanyaako nga buteerere.\nBawadde ekyókulabirako nti bannabwe abasawo abasoba mu 80 bebaakoseddwa ekirwadde kya Covid 19 nga bali ku mirimu, kyokka tewali wadde okuyambibwa okubawebwa wadde okuliyirira abénganda zabwe eri abo abaafa ekirwadde kino.\nDr Oledo ne Dr Luswata, bagamba nti amalwaliro mangi tegalina basawo bamala, so nga waliwo abasawo abakugu abawera 1,113 abatalina mirimu, ate nga basuubira omuwendo guno okulinnya okutuuka ku basawo 1,900.\nEkibiina ekitaba abasawo mu Uganda ekya Uganda Medical Association kirimu abasawo 7,000 era bano beegasse ku basawo abasoba mu 1,000 abakyali mu kugezesebwa abamaze sabiiti bbiri nga nabo bali mu keediimo.\nAkediimo akengeri eno kaali kasemba okubaawo mu November wa 2017, abasawo baali bagala bongezebwe omusaala, wakiri okutuuka ku bukadde butaano eri omusawo omukugu asookerwako, nábakyagezesebwa abamanyiddwa nga ba yintaani batuuke ku bukadde bubiri nékitundu. Wabula nókutuuka kati tewali kyatuukiriziddwa nga ministry yébyóbulamu egamba nti ensimbi ezisinga zibadde zassibwa kukulwanyisa nókujanjaba covid 19.


Bukedde Online - Omugagga wa Shumuk addukidde mu kkooti olw'obubugagga bye ebyolekedde okutundibwa\nRwakataka yejjeerezeddwa emisango gy'obutemu:...\nOmugagga wa Shumuk ng'ali mu kkooti ya Buganda Road.\nOMUGAGGA wa Shumuk, Mukesh Shukla ne kkampuni ye eya Shumuk Aluminum Industries Ltd ebbanja limuzaalidde leenya n’addukira mu kkooti eyimirize okutunda ebintu bye ebyawemmenta obutitimbe bw’ensimbi, Bbanka ya Baroda bye yagala okutunda ku nnyondo lwa bbanja lya buwumbi 6.\nBinnyonkondo ono ng’ali w’amu ne kkampuni ye eya Shumuk Aluminum Industries Ltd yagenze mu Kkooti Enkulu etawulula enkaayana z’ebyobusuubuzi mu Kampala ku musango nnamba CS 138/2019 n’awawaabira Bbanka ya Baroda (Uganda) Ltd okuyimirizibwa okutunda ebintu bye.\nMu bintu ebirina okutundibwa mwe muli; LRV 2909 folio 9 poloti 24 ku luguudo lwa Mukaabya mu Kampala ne LRV volume 2566 Folio 23 poloti nnamba M700 ng’ettaka lino lisangibwa ku UMA Lugogo Nagulu mu Kampala.\nKino kiddiridde aba bbanka eno ng’abayita mu bannamateeka baabwe aba Kateera & Kagumire advocates and solicitors okubawandiikira ebbaluwa nga January 25 omwaka guno nga babategezza nti baakutunda ebintu byabwe bye baasingayo ssinga tebasasula bbanja lya doola 54,010.45 ate eza Uganda ziri 6,622,193,474 ng’omugatte ziri 6,822,516,564 nga mulimu amagoba mu nnaku 45 ez’okukola era ebbaluwa eno abawaabi bagifuna nga January 29 omwaka guno.\nWabula yeewuunya okulaba nga bamuwandiikira ebbaluwa nti bagenda kutunda ebintu bye ku nnyondo nga bagamba nti tasasula ky’agamba nti si kituufu kuba ye abadde asasula. Ayongerako nti okuva mu January wa 2017 baamuwa emyezi 48 zaalina okusasuliramu ssente zino ezitannaggwaako.\nKati asaba kkooti erangirire nti aba bbanka eno baamenya endagaano gye baakola naye, okuteekawo ekiragiro ekigaana okutunda ebyobugagga bye n’ebirala.\nKitaawe yali akolera mu kitongole ky’emisolo ekya Uganda Revenue Authority wakati wa 1959 okutuusa mu 1986. Nga famire yaabwe erudde ng’ekola amasefuliya okuva mu 1939.\nOlulala Mukesh Shukla yatwala bawannyondo ba kkooti ne bagoba omugenzi Bonny Katatumba mu kizimbe kye ekiyitibwa Katatumba Suits ku poloti 2 ku luguudo lwa Colville, kye yali yamugobamu n’akyezza kyokka ne Katatumba n’afuna ekiragiro ekirala ekigaana okumugobamu.\nAte olulala omugagga wa Shumuk ono byamwonoonekera kuba yali akyali ku misango egyamukwasa egy’okujingirira omukono gwa Ssaabalamuzi ate omugagga munne Hajji Haruna Ssemakula amanyiddwa nga General Parts naye navaayo n'empapula ng'amulumiriza okulemera mu kizimbe kye, kye kye yagamba nti yali akimubbyeko kyokka kkooti n'ekimuwa ate n'agaana n'okumuliyirira.


Bukedde Online - Paasita Bujingo afunye obukadde 300 e Namboole\nPaasita Bujingo afunye obukadde 300 e Namboole\nMinisita Kiwanda yeekokkodde bannabyabufuzi...\nFamire ya bantu 5 efiiridde mu kabenje ddekabusa...\nBy Deo Ganyana\nAdded 8th October 2018\nOLUKUNG’AANA lwa Bujingo olwabadde e Namboole lwavuddemu ensimbi eziri mu bukadde 300.\nPaasita Bujingo ng'abuulira bwe yabadde e Namboole mu Independence Night mu kiro ky'Olwokutaano lwa wiiki ewedde\nPaasita Bujingo eggulo yalaze embalirira ya ssente ze yakuhhanyizza mu lukuhhaana olw’abaddewo ku Lwoutaano e Namboole.\nNg’ayanjula embalirira mu kusaba okwabaddewo eggulo mu Kkanisa ye eya House of Prayer Ministries International e Makerere Kikoni, Aloysius Bujingo yayongedde okulangira basumba banne b’agamba nti basolooza ssente mu bagoberezi mu nkuhhaana ez’enjawulo ne bazikozesa awatali kulaga nnyingiza wadde ensaasaanya.\nBwe yamaze okwanjula ensimbi ezaasoloozeddwa, n’ayanjulira abagoberezi pulaani y’Ekkanisa gy’agamba nti yaakutuuza abantu 35,000 nga bagibaliridde okumalawo obukadde bwa ddoola 20 (mu za Uganda Obuwumbi obusukka 70).\nYagambye nti ebbaasa ez’okuzimba ekkanisa ezaagabiddwa e Namboole zaavuddemu 108,893,100/- ate mu birabo ne bakuhhaanyaamu 111,209,200/- Waliwo n’endala ezaaweereddwaayo mu ddoola, paawundi n’ensimbi z’ebweru endala ze yabadde tannagatta wabula nga zonna awamu ezaakuhhaanyiziddwa e Namboole zikunukkiriza obukadde 300.\nYalumbye abamu ku basumba banne be yayogeddeko nti babadde basiiba beetayirira abakungu mu KCCA nga baagala ereme kukakasa pulaani ya Kkanisa naye yabamezze.\nYagambye nti abamu ekibadde kibakozesa kino ffitina n’obuswavu bwe bagenda okufuna kubanga abamu bamaze emyaka mingi nga basolooza ssente mu bagoberezi kyokka ng’ekkanisa zaabwe tozaawula na biyumba bya mbizzi!\nYalangiridde olutalo ku musumba munne Jackson Ssenyonga owa Christian Life Church e Bwaise gw’agamba nti asusse okumwogerera amafuukuule.\n“Nze nneerandizza nzekka, ndi ‘struggler’ era ndi ‘hustler’. Ekkanisa eno nze nnagitandika siringa Ssenyonga gwe baakwasa obukwasa ekkanisa ewedde okuzimba. Bw’aba ayagala lutalo, kati ndulangiridde tuttunke,” Bujingo bwe yagambye.\nYagambye nti waliwo abasumba ababadde balwanyisa olukuhhaana lw’e Namboole kubanga babadde bategekayo enkung'aana naye nga tebajjuza bantu nga bwe kyabadde ku luno.\nYayogedde ne ku musajja eyamulumbye e Namboole ng’abuulira n’amuyoola n’amukuba ku ttaka n’agamba nti tayinza kubuusa maaso ebiteeberezebwa nti yatumiddwa abamu ku basumba abamulwanyisa bamutuuseeko obulabe.\nAbaagala okuvuganya ku ntebe y'ekibiina kya JEEMA beeswanta\nBujingo akubirizza abantu okwagala Uganda kubanga lw'eggwanga lyoka eriwa obulokole ekitiibwa\nPaasita omufere awambye omwana n’asaba ensimbi


Bukedde Online - Kabaka bamuzimbidde ekizimbe amakula ng'ekirabo kya 'Jubireewo'\nKabaka bamuzimbidde ekizimbe amakula ng'ekirabo kya 'Jubireewo'\nKatikkiro asoomoozezza abayivu mu ggwanga...\nKabaka ayise munne owa Ghana ku matikkira...\nEKIZIMBE Buganda ky'egenda okukwasa Kabaka Ronald Muwenda Mutebi II ng’ekirabo era ekijjukizo ky’amatikkira g’emyaka 25 bukya atuuzibwa ku Nnamulondo ya Bajjajjabe kinatera okuggyibwako engalo ng’ekiseera ky’emikolo egy’oku ntikko ginaatera okutuuka.\nEkizimbe ekituumiddwa Kabaka Mulondo ekizimbibwa ku Buganda Royal Institute kinaatera okumalirizibwa. Kigenda kukwasibwa Kabaka nga July 27,2018 ng'ekirabo ky'amatikkira ag'emyaka 25.\nKabaka yasiima ekizimbe kino kiyitibwe erinnya 'Kabaka Mulondo' nga kiva ku kyafaayo kya Jjajjawe Kabaka Mulondo eyalya Obwakabaka buno nga muto bwe batyo bakojjabe ab’obutikko ne bamubajjira entebe kw'alina okutuula ng’eyitibwa Nnamulondo.\nOkuva olwo entebe Kabaka kw'atuula okulamula Obuganda eyitibwa Nnamulondo ng’ekyafaayo kino kizze kikuumibwa Obuganda okutuuka ku mulembe guno.\nOlunaku lwa leero Bukedde atuuseko ku Buganda Royal Institute e Kakeeka- Mmengo awazimbiddwa ekizimbe kino n'asanga ng’omulimu gugenda mu maaso wakati mu kwetegekera okukwasa Kabaka ekizimbe kino amakula ku lwa July 27,2018.\nMu ngeri y’emu minisita omubeezi ow’ebyenjigiriza e Mmengo, Dr. Prosperous Nankindu Kavuma alambuziddwa omulimu guno era akulira ettendekero lino, Anthony Wamala n'ategeeza nti bakola misana na kiro okulaba nti Kabaka w'anaatuukira okujja mu kifo kino nga kiyooyoote bulungi era ekiweesa ekitiibwa.


Bukedde Online - Mukyala wa Kayihura asattira\nObukodyo abatemu bwebaakozesa nga baakamal...\nGen. Kale Kayihura ne mukyala we Angela Kayihura alwana okumuggya mu kaduukulu.\nMUKA Gen. Kale Kayihura, Angela Kayihura alwana kutaasa bba amuggye mu kaduukulu k’amagye mw’amaze ennaku mukaaga okuva lwe yakwatibwa ku Lwokusatu lwa wiiki ewedde.\nOkuva lwe baakwata bba, Angela ne famire ya Kayihura basisinkanye bannamateeka ba kkampuni ya Kampala Associated Advocates enfunda eziwera okusala entotto. Kuno kw’agasse okusisinkana bagenero mikwano gya bba okulaba engeri gye basobola okwogerezeganyamu n’omuduumizi w’amagye, Gen. David Muhoozi balabe engeri gy’asobola okuyambamu bba ayimbulwe.\nOkusinziira ku nsonda eziri okumpi ne Angela, anoonya engeri yonna emutuusa ewa Pulezidenti Museveni awe ekiragiro bayimbule Kayihura awatali kumuggulako musango gwonna. Ensonda zaategeezezza nti, Kayihura ebbanga lye lyonna, abadde aweereza Gavumenti ya NRM, ssentebe wa NRM y’ali mu buyinza, tewali ngeri yonna gye yali aliddemu mukama we lukwe.\nWano Angela w’ayagala okusisinkanira Museveni amuyitiremu ku nsonga eno. “Tayagala bba kutwalibwa mu kkooti kubanga ye alowooza nti bya kumala budde, bba talina musango gwe yali azzizza gumutwaza mu kkooti.” Ensonda bwe zaategeezezza. Omu ku baalooya ba Kayihura okuva mu Kampala Associated Advocates, Elison Karuhanga bwe twamutuukiridde ku nsonga za Angela z’apanze okutaasa bba yagambye nti, bakola buli ekisoboka okumutaasa.\nYakikkaatirizza nti, talina musango gwonna gwe yali azzizza n’agamba nti, buli ekisoboka okukolebwa, bagezezzaako okukikola bamuggye mu mikono gy’abajaasi abaamukutte. “Saagala kukubuulira buli mutendera gwe tututte naye tukola buli ekisoboka omuntu waffe okumuggya mu kaduukulu kubanga talina musango.” Karuhanga bwe yagambye. Ku ky’okusisinkana abakulu mu magye yagambye nti, balina enteekateeka nnamutaayiika gye baliko. Yagasseeko nti, baayogeddemu nabo era boogerezeganya ku nsonga ezigenda mu maaso zonna.\nAte ku by’okusisinkana Museveni yategeezezza nti, bwe kinaaba nga kyetaagisa okumusisinkana abayambe okuwa ekiragiro okuta omuntu waabwe nakyo bajja kukikola.\nBE YAWA EMMUNDU BASATTIRA Bannayuganda bangi omuli n’abagwira abaafuna emmundu okuva mu poliisi ku mulembe gwa Kayihura basattira. Emmundu ezisinga, pisito (Basitoola) ze babadde bakozesa okwekuuma ate abamu abalinamu amalala, babadde bazikozesa okutiisatiisa be batwala ng’ababalemesa.\nMu bano mulimu abalina ebifo eby’amaanyi mu Gavumenti eyaawakati, Gavumenti ez’ebitundu n’abasuubuzi banneekoleragyange naddala abasuubuzi ba zaabu. Ensonda mu poliisi zaategeezezza nti, wadde etteeka lya poliisi likkiriza omuntu waabulijjo alina ebisaanyizo okuweebwa emmundu ng’amaze okutendekebwa, abasinga Kayihura be yaziwa tebatendekebwangako.\nBano olwakutte Kayihura kigambibwa nti baatidde era abamu baazizzizzaayo ng’embeera tennaba kuboonoonekera ne bazisuulira ba DPC mu bitundu gye babeera. Olukalala lw’abantu Kayihura be yawa emmundu lunene ddala wadde amannya gasirikiddwa. Abamu bakyagumye nazo, bakyagaanyi okuzizzaayo.\nABAKUUMI BA KAYIHURA BAYITIDDWA BEEYANJULE\nEkitongole ky’amagye ekikessi ekya CIM, kiyise abamu ku babadde abakuumi ba Gen. Kayihura b’amaze nabo ebbanga eddene okubaako kye bababuuza ku misango egy’enjawulo egisuubirwa okumuggulwako okulaba oba balina kye bamanyi.\nEnsonda mu magye zaategeezezza nti abamu ku bakuumi ba Kayihura bano basuubirwa okuba nga balina bingi bye bamanyi ebiyinza okuyambako ennyo mu kunoonyereza ku bujulizi bwe baagala kubanga bamubadde kumpi nnyo okumala ebbanga.\nEra nga kisuubirwa nti abadde abeesiga nnyo era nga n’ebiseera ebimu kirowoozebwa okubeera nga babadde bamanyako ku bigenda mu maaso. Bano baakuyambako n’okulambika ku bikolwa bye basuubira Gen. Kayihura by’abadde akola omuli okukwata obubi ofi isi ye.\nOkunnyonnyola bye bamanyi ku ba Kitatta aba 2010, biki bye babadde bakola ne Kayihura ne bye bakola ng’abadde abasisinkanye. Kuno baakugattako ne b’ani be bamanyi ku baserikale ababadde bakolagana ne ba SSP/Nixson Agasirwe abaawambanga Abanyarwanda ne babazzaayo e Rwanda ku kifuba, ne battibwa.\nEra bakifeesi ababadde babba n’okutta abantu omuli n’okukuba abantu obutayimbwa lwaki byalekera awo okuva Kitatta ne banne aba 2010 lwe baakwatibwa. Muka Kayihura alwana kuggya bba mu kaduukulu Munnamagye agenda okuwozesa Kayihura alondeddwa\nOmukozi wa ttivvi Kylie yeefukidde\nOmusajja eyatemyeko nnyina omutwe poliisi emukutte\nAsuddewo bbebi w'emyezi esatu lwa bba kugenda muggya we